Održan sastanak privrednih delegacija Jagodine i regije Pierija u Grčkoj\nNa pomenutom sastanku u Privrednoj komori regije Pierija, konstatovani su tradicionalno dobri odnosi između Srbije i Grčke, te razmatrane mogućnosti za unapređenje ekonomske saradnje dveju država\nU sedištu privredne komore grčke regije Pijerija, u gradu Katerini, privredno politička delegacija koju predvodi predsednik Jedinstvene Srbije i Skupštine grada Jagodine Dragan Marković Palma sastala se sa grčkim privrednicima i predsednikom privredne komore u oblasti Pierija Ilijasom Hadžihristoduluom.\nU razgovoru je istaknuta obostrana spremnost za jačanje privredne saradnje kako Jagodine i grčkih gradova tako i Srbije i Grčke. Hadžihristodulo je tom prilikom rekao da srpski narod doživljava kao braću i ponovio je da je Dragan Marković Palma počasni građanin grada Katerini i da izuzetno poštuje njegovu politiku:\n-Neće moći niko da zaboravi da je predsednik Jedinstvene Srbije član i građanin Pierije. Ja sam čovek koji obožava Dragana Markovića zbog načina njegove politike –rekao je Hadžihristodulo između ostalog.\nMarković se zahvalio na dobrodošlici i osvrnuo se na ekonomsku saradnju dve zemlje:\n-Kada je u pitanju ekonomska saradnja Grčke i Srbije nekada iz godine u godinu se povećavala ekonomska saradnja, a sada u poslednje tri godine uvećanje je iz meseca u mesec. Treba da uradimo ono što je maksimum u našoj moći i da one firme koje nisu uvozile u Grčku, a Grčka uvozi te proizvode iz drugih država, da daju priliku Srbiju –rekao je Marković između ostalog.\nZatim su Marković i Hadžihristodulu razmenili prigodne poklone, čime je završen sastanak u Kateriniju. Posle sastanka u Privrednoj komori regije Pierija Dragan Marković Palma, njegovi saradnici i jagodinski privrednici su na predlog grčkih domaćina obišli vinariju Nikosa Hristosomua, gde je priređena degustacija vina ove porodične vinarije.Jagodinska delegacija iz Paralije vraća se u subotu, 1. juna.


A. J. 12. avgusta 2020. 16:10\nU pet evropskih zemalja došlo je do pada broja slučajeva kovid-19, dok se većina država na kontinentu bori s porastom nivoa infekcije, navodi se u izveštaju Evropskog centra za kontrolu bolesti (ECDC).\nPortugal, Švedska, Hrvatska, Letonija i Slovenija beleže opadanje broja novih infekcija u poslednje dve nedelje, dok je ostatak kontinenta zabeležio porast u prijavljenim slučajevima na 100.000 ljudi, javlja CNN.\nOvi podaci povoljan su znak pred početak finala fudbalske Lige šampiona u Lisabonu. UEFA je u junu donela odluku da portugalska prestonica bude domaćin poslednjih faza takmičenja, pripisujući odluku reputaciji zemlje kao „bezbedne i nisko rizične destinacije“ u to vreme, u poređenju s drugim evropskim državama.\nU utorak su portugalske zdravstvene vlasti izvestile o 120 novih infekcija korona virusa u celoj zemlji, što je porast od 0,2 odsto u odnosu na prethodni dan, na ukupno 52.945 slučajeva dijagnostifikovanih od početka epidemije.\nLion: Od sutra stroža ograničenja zbog porasta novozaraženih\nDžumhur najavljuje tužbu: Da li bi tako Rodžeru ili Rafi?\nPočela sednica UN povodom 75 rođendana\nPomoć Međunarodne agencije za atomsku energiju\nTekvondo prvenstvo na Tašu; Jović: Sport ne sme da stane


Austrijska kompanija želi saradnju u oblasti voćarstva – „Darbo“ u poseti Kruševcu početkom 2015. | Kruševac Info\nAustrijska kompanija želi saradnju u oblasti voćarstva – „Darbo“ u poseti Kruševcu početkom 2015.\n10 novembra, 2014 Kruševac Info\nPočetkom naredne godine, predstavnici kompanije „Darbo“ posetiće Kruševac i na licu mesta se upoznati sa svim mogućnostima razvoja proizvodnje, najavljeno je juče prilikom prvog dana dvodnevne posete pokrajini Tirol (Austrija), gradonačelnika Dragog Nestorovića i člana Gradskog veća Zoran Veljković, objavio je zvanični gradski sajt.\nU okviru te posete gradski čelnici su razgovarali sa menadžerima austrijske kompanije „Darbo“ u cilju dogovora saradnje i davanje smernica za razvoj i planiranje unapređenja voćarske proizvodnje u Kruševcu i okolini.\nJedan od vlasnika kompanije Adolf Darbo i tehnički direktor Kristijan Huber upoznali su goste iz Kruševca sa istorijatom kompanije i proizvodnim programom. Ovo je jedna od vodećih firmi za proizvodnju džemova, marmelada i voćnih sokova.\n– Sagledaćemo sve aspekte i potruditi se da vam pomognemo da u narednom periodu unapredite voćarsku proizvodnju, po propisima koje zahteva Evropska unija. Mi i sada imamo saradnju sa većim brojem firmi iz Srbije, tako imamo pozitivna iskustva – naglasio je Huber.\nGradonačelnik Nestorović se zahvalio na prijemu i gostoprimstvu, sa željom da ova kompanija što pre dođe u Kruševac i upozna se sa potencijalom Kruševca.\n– Iskustva ovako velike i renomirane kompanije, stvoriće nam uslove da na kvalitetan način, uz primenu svih standarda EU, povećamo i proširimo proizvodnju u našem kraju. To bi dovelo do povećanja broja novih zasada koji su najtraženiji na tržištu, što samo pokazuje da je lokalna samouprava spremna, da zajedno sa Vladom Republike Srbije, radi na uslovima za unapređenje poljoprivrede – između ostalog rekao je gradonačelnik Nestorović.\nGradski većnik Zoran Veljković, istakao je da bi uvećanjem zasada i povećanjem proizvodnje nominalno dovela i do otvaranja većeg broja hladnjača, što će omogućiti mnogo više mogućnosti za preradu i smeštaj voća, a to bi Kruševac svrstalo u vodeći voćarski region Srbije.\nNa kraju razgovora, domaćini su goste iz Kruševca upoznali sa procesom proizvodnje i pokazali paletu svojih proizvoda.\nInače, kompanija „Darbo“ je osnovana 1879. godine, kao porodična firma, a ekspanzija kreće od 1975. godine, tako da danas svoje proizvode planira na preko 60% tržišta Austrije, a veliki deo se i izvozi.\n« Ministar Bratislav Gašić oštro kritikovao vlast u Kruševcu\nPočela izgradnja saobraćajnica u industrijskoj zoni u Kruševcu »


U trku za Komercijalnu banku amerikanci bi ušli zajedno sa srpskim investitorima – Bankar.me\nJune 25, 2019 BANKE, CRNA GORA, CRNA GORA, REGION, REGION, SVE VIJESTI Leave a comment\nInvesticioni fond “Riplud advajzers” čiji je vlasnik ugledni američki biznismen Tim Kolins, vrlo lako bi mogao da uđe u kupovinu “Komercijalne banke” zajedno sa domaćim investitorima, saznaje “Blic Biznis”.\n“Ovaj američki investitor ušao bi u privatizaciju banke zajedno sa vrlo ozbiljnim domaćim investitorima koji imaju iskustvo u bankarskom sektoru. Kao takav “duo” danas slove za vrlo ozbiljnog potencijalnog kupca Komercijalne banke, ako ne i najozbiljnijeg”, kaže izvor Blica.\n“Ti investitori sada će ući u knjige Komercijalne banke, pogledaće, sagledaće i nakon toga daće ponudu. Ja očekujem uspješan završetak tog procesa do kraja godine, kao što smo i planirali”, rekao je Mali prije nekoliko dana.\nStučnjaci istovremeno ukazuju da nekoliko vrlo važnih faktora utiče na cijenu “Komercijalne banke”, od toga šta banka prodaje, do cijene po kojoj se banke prodaju u regionu i poslovanja Komercijalne banke.\n“Trenutna tržišna cijena akcije Komercijalne banke na berzi je oko 2.700 dinara što govori da banka na tržištu vrijedi 385 miliona eura. Njena knjigovodstvena cijena je 560 miliona eura, a banke su u regionu prodavane po cijeni od 80 do 90 odsto knjigovodstvene vrijednosti. Komercijalna banka je pritom treća po veličini aktive u Srbiji. Prošle godine je ostvarila više od 70 miliona eura profita, ali je u prethodnom periodu akumulirala gubitke. Treba reći i da je država preuzela obavezu da otkupi 41 odsto akcija stranih akcionara u Komercijalnoj banci za 252 miliona eura. Praktično, kada se sve to sagleda, minimalna zadovoljavajuća cijena za 100 odsto banke bila bi 560 miliona eura”, ocenio je Jorgić za “Blic Biznis” i dodao da bi u tom slučaju država za svoj paket dobila 235 miliona.\nPrevious Marković: Crna Gora je najstabilnija država Zapadnog Balkana\nSljedeći Kada treba bukirati hotel a da pritom uštedite novac?


Počelo "Leto na Savi" - Ozon Media\nSremska Mitrovica – Na Gradskoj plaži u Sremskoj Mitrovici jutros je održano takmičenje u tenisu na pesku i tako zvanično otvorena ovogodišnja manifestacija “Leto na Savi” koja će trajati do nedelje, 2. avgusta.\nSportska takmičenja u okviru manifestacije “Leto na Savi”, su prema rečima generalnog sekretara Sportskog saveza Grada Sremska Mitrovica, Nemanje Crnić, najveća takmičenja ovog tipa na teritoriji Republike Srbije.\nCrnić je rekao da taj podatak potvrđuje činjenica da će tokom pet dana koliko će trajati takmičenja, na njima učešće uzeti oko 10000 takmičara.\n“Dan počinjemo tradicionalno tirnirom u tenisu na pesku koji organizuje Sportski savez Grada u saradnji sa Teniskim klubom “Zmaj” iz Sremske Mitrovice. Popodne, tačnije u 17:00 časova počinjemo sa serijalom turnira u fudbalu na pesku koji realizujemo u saradnji sa Fudbalskim savezom Grada i Udruženjem fudbalskih sudija, a u 17 časova i 30 minuta u saradnji sa AK “Srem” sa leve strane restorana Probus na plaži počinje takmičenje u atletici za dečake i devojčice 2004.godište i mlađe”, objasnio je Crnić.\nIlija Nedić, načelnik Gradske uprave za kulturu, sport i omladin, koja je pokrovitelj čitave manifestacije kratko se zahvalio takmičarima, Sportskom savezu Grada, klubovima, volonteima i svima onima bez kojih jedna ovakva manifestacija ne bi bila realizovana.\n9 časova – tenis na pesku\n17 časova – fudbal na pesku (devojčice)\n17 i 30 časova – atletika\n17 časova – fudbal na pesku (dečaci 2004. i mlađi)\n17 časova – rukomet na pesku (dečaci i devojčice 2000. i mlađi)\n17 časova – plivanje\n09:00 časova – mini tenis\n17:00 časova – fudbal na pesku (2000. i mlađi)\n17:00 časova – poligoni basket (2004. i mlađi)\n18:00 časova – basket 3 na 3\n17:00 časova – poligoni za decu\n17:00 časova – letnji višeboj za odrasle (parovi)\n17:00 časova – odbojka na pesku (mešoviti parovi)\n17:00 časova – odbojka na pesku


ipard program, program namenjen ruralnom razvoju, je pretpristupni program Evropske Unije I predstavlja jednu od prioritetnih oblasti IPA-e (Instrument for Preaccession Assistance- Instrument pretpristupne pomoći). Kada je reč o Srbiji, ipard program odnosi se na period od 2014. do 2020. godine. Da bi zemlja koja je dobila status kandidata za članstvo u EU I da bi mogla da koristi novac iz ipard programa, mora da uspostavi sistem za njegovo planiranje, dodelu I kontrolu. Sistem planiranja, dodele I kontrole zasnovan je na konceptu I pravilima koja važe u okviru ZPP – Zajedničke poljoprivredne politike.\nOvaj program evropske pomoći koje su na pragu ulaska u EU predstavlja pripremu za buduće učešće u kompleksnoj I jasno definisanoj Zajedničkoj agrarnoj politici Evropske Unije ( CAP- Common agriculture policy). Zajednička agrarna politika predstavlja set pravila jednakih za sve I podrazumeva zajednički agrarni budžet. Kada država dobije članstvo u EU, ona dobija I svoju kvotu u zajedničkom agrarnom budžetu preko dva fonda- EAFRD (Evropski poljoprivredni fond za ruralni razvoj) I EAGF (Evropski poljoprivredni garancijski fond). Kvalitetnim korišćenjem fondova u pretpristupnom periodu I savladavanjem principa na kojima se zasniva CAP, nacionalna poljoprivreda efikasno usvaja način funkcionisanja tih instrumenata.\nipard program je odobren od strane EU I od strane Republike Srbije. Program donacije u Srbiji realizuje se preko Ministarstva poljoprivrede I zaštite životne sredine, Uprave za agrarna plaćanja (www.uap.gov.rs). Konkursi za ipard donacije raspisuju se jednom godišnje sa ukupnim budžetom od 229.970.558€.\nGlavni cilj ipard programa je usklađivanje naše poljoprivrede s EU standardima, unapređenje poljoprivrednog sektora uz pomoć konkurentnosti poljoprivrednih proizvoda.\nMere podrške ruralnom razvoju definisane ipard programom odnose se na:\nInvestiranje u preradu I marketing poljoprivrednih proizvoda\nPripremanje I sprovođenje lokalnih akcionih strategija- LEADER pristup\nProcedura za konkurisanje je takva da Uprava za agrarna plaćanja raspisuje godišnje konkurse, prihvata konkursnu dokumentaciju I obrađuje je, priprema relevantne priručnike za konkurisanje, odobrava podsticajna sredstva. Korisnici podnose kompletnu dokumentaciju na osnovu kojih Uprava sprovodi administrativnu proveru I kontrolu pre odobravanja zahteva, u toku sprovođenja zahteva, pre isplate novca I pet godina nakon isplate. Nakon toga, zahtevi se rangiraju na osnovu jasno definisanih kriterijuma.\nDonacije u okviru ipard-a:\nMERA 1: Investicije u fizičku imovinu poljoprivrednih gazdinstava sa ukupnim budžetom od 101.386.667€\nMERA 3: Investicije u fizičku imovinu koje se tiču prerade I prodaje poljoprivrednih I proizvoda ribarstva sa ukupnim budžetom od 82.946.667€.\nMERA 7: Diverzifikacija poljoprivrednih gazdinstava I razvoj poslovanja sa ukupnim budžetom od 23.333.333€.\nVisina donacija je definisana za svaku meru I prema dodatnim kriterijumima, a kreće se od 50-70 % od vrednosti investicije. Specifičnost donacija je da se daju retroaktivno, tj. neophodno je da korisnik prvo uloži novac (sopstveni ili iz kredita) I da realizuje investiciju I tek nakon toga dobija novac prema ugovoru potpisanim sa donatorom.\nKorisnik investicija obavezan je da u periodu od 5 godina nakon konačne isplate koristi investiciju u svrhu za koju je namenjena I bez suštinskih izmena. Visina donacije kreće se od 10.000€ do 2.000.000€ po korisniku u zavisnosti od zahteva konkretnog poziva.\nZa korisnike ovog programa mogu da konkurišu proizvođači ili grupe proizvođača upisani u Registar poljoprivrednih gazdinstava I to:\nIz donacija je prihvatljivo finansiranje:\nIzgradnje ili rekonstrukcije nepokretne imovine\nKupovine nove mehanizacije I opreme\nOpštih troškova (izrada projektno tehničke dokumnetacije, troškovi pripreme dokumentacije za prijavu na konkurs I dr.)\nZa ove investicije mogu da konkurišu preduzetnici I pravna lica/preduzeća sa manje od 25% javnog kapitala ili glasačkih prava u posedu organa javne vlasti, registrovani u APR-u I sa aktivnim statusom.\nIz donacija mogu biti finansirani:\nOpšti troškovi (izrada projektno tehničke dokumnetacije, troškovi pripreme dokumentacije za prijavu na konkurs I dr)\nKorisnici ovog programa mogu biti poljoprivrednici ili članovi poljoprivrednog gazdinstva koji se bave poljoprivrednim ili nepoljoprivrednim aktivnostima na selu, mikro I maa privatna pravna lica iz ruralnih područja.\nOve investicije mogu biti iskorišćene za:\nIzgradnju ili rekonstrukciju nepokretne imovine\nUslov za sve mere je:\nIznos prihvatljivih izdataka se utvrđuje bez PDV-a\nPrihvatljive su nabavke, radovi I usluge iz zemalja članica Evropske Unije zemalja u pretpristupnom programu.\nNeprihvatljivi troškovi u okviru ipard programa:\nPorezi (uključujući I porez na dodatu vrednost)\nKupovina, zakup, lizing zemljišta I postojećih objekata\nKazne, finansijski penali I troškovi parničenja\nTroškovi poslovanja – osim troškova opravdanih prirodom mere ipard programa\nPolovna mehanizacija I oprema\nTroškovi konverzije, troškovi I gubici u kursnoj razlici u vezi sa ipard namenskim računom, kao I drugi finansijski troškovi\nDoprinosi u naturi\nKupovina poljoprivrednih proizvodnih prava, životinja, jednogodišnjih biljaka I njihova sadnja\nTroškovi održavanja, amortizacije ili zakupa, osim u slučajevima opravdanim prirodom mere ipard programa\nTroškovi I plaćanja nastalih od strane državne administracije prilikom upravljanja I sprovođenja pomoći, troškovi upravljanja I operativne strukture, režijski troškovi, troškovi zakupnine I plate za zaposlene, osim u slučajevima opravdanim merama ipard programa\nSlika 2: Proces za korisnika- od potpisivanja ugovora do isplate sredstava


08 Oct/2021 Objavio JelenaObjavljeno u Vesti\nPovodom Svetskog dana mentalnog zdravlja koji se obeležava 10. oktobra, Institut za javno zdravlje Vojvodine, u saradnji sa brojnim ustanovama i organizacijama tribinom “Gradimo siguran prostor za mentalno i seksualno zdravlje” otvara 6. Festival mentalnog zdravlja. Tokom tribine pokušaće da odgovore na pitanja kakve su posledice seksualnog zlostavljanja i šta sve doprinosi tome da osoba koja je doživela takvo iskustvo ne prijavljuje ili ne govori drugima o njemu. Kakvu odgovornost u tome imaju stručnjaci u oblasti očuvanja i unapređenja mentalnog zdravlja, kakvu mediji, a kakvu profesionalnci u oblasti prava? Postoje li prakse u različitim društvenim sistemima koje su dobre i treba ih nastaviti? Koje prakse se mogu unaprediti? Razgovaraće se o tome na koji način kao stručnjaci, pojedinci ali i društvo u celini, možemo da doprinesemo izgradnji sigurnijeg prostora za mentalno i seksualno zdravlje.\nModeratorka tribine je Doc. dr Snežana Ukropina, članica programskog odbora Festivala mentalnog zdravlja i načelnica Centra za promociju zdravlja Instituta za javno zdravlje Vojvodine. Tribina će biti u 17 časova u Omladinskom centru OPENS (Bulevar Despota Stefana 5 – Kineska četvrt).\nOrganizatori: Programski odbor Festivala mentalnog zdravlja i Institut za javno zdravlje Vojvodine. Festival je podržala Gradska uprava za zdravstvo Grada Novog Sada. „Gradimo siguran prostor za mentalno i seksualno zdravlje“ slogan je ovogodišnjeg Festivala mentalnog zdravlja, kojim Institut za javno zdravlje Vojvodine, u saradnji sa brojnim ustanovama i organizacijama obeležava 10. oktobar, Svetski dan mentalnog zdravlja. Kampanja ima za cilj da podigne svest o uticaju seksualnog zdravlja na mentalno zdravlje, kao i da ukaže da u izgradnji sigurnog i prihvatajućeg prostora,\npored stručnjaka i stručnjakinja koji se bave unapređenjem i zaštitom mentalnog zdravlja, značajnu ulogu imaju svi članovi i članice naše zajednice i društva. Šesti Festival mentalnog zdravlja će se održati od 10. do 20. oktobra i uključiće aktivnosti na više lokacija u Novom Sadu, kao i „onlajn“.


Vi ste ovde:Početna»Vesti»Fabrici: Evropska unija posvećena razvoju juga Srbije\nBy Jovan objavljeno\t 04/12/2017 Vesti\nPrvu posetu jugu Srbije, šef Delegacije Evropske unije Sem Fabrici počeo je u Vranju obilaskom projekata koje EU finansira kako bi se unapredio život stanovništva.\nKompanije iz EU ulažu u Vranje, preko Evropskog progresa Unija je za tri godine uložila preko 3.5 miliona evra\n„EU je dugo godina partner Gradu Vranju, a gradonačelniku smo predstavili novi program koji će se finansirati kroz fondove EU, pod imenom EU PRO, koji će biti usredsređen najviše na ekonomski razvoj”, najavio je ambasador EU Sem Fabrici.\nPoboljšanje ekonomskih uslova i obrazovanja u Preševu, Medveđi i Bujanovcu uz podršku EU\nBoravak na jugu Srbije, šef Delegacije EU, Sem Fabrici nastavio je u Bujanovcu sastankom sa predsednikom Koordinacionog tela Vlade Republike Srbije za opštine Preševo, Bujanovac i Medveđa, Zoranom Stankovićem koji je istako da je međunarodna zajednica na ovim prostorima u proteklom periodu uložila oko 35 miliona evra uz 60 miliona evra opredeljenih preko Koordinacionog tela.\nStanković je izrazio nadu da će saradnja sa EU u narednom preiodu biti posebno usmerena na poboljšanje ekonomskih uslova. Šef Delegacije EU, Sem Fabrici je istako zadovljstvo realizovanim projektima u oblasti obrazovanja, zdravstva i infrastrukture, a da je pristupanje EU budućnost Srbije i da će EU udvostručiti napore kako bi pomogla na tom putu.


Izvor: Kurir/Sport arhiva vesti 28.11.2016 - Naslovi.net\n(Video) Kralj Argentine Del Potro sa slomljenim prstom pobedio Čilića: Ovo je moj meč karijere\nTeniseri Argentine prvi put u istoriji su osvojili Dejvis kup. Argentinci, predvođeni Huanom Martinom del Potrom, savladali su usred Zagreba posle preokreta Hrvatsku sa 3:2 i poneli kući "salataru". Meč koji je praktično odlučio pobednika bio je duel… »\nRadonjić ponovio: ABA liga je Zvezdin prioritet\nTrener Crvene zvezde Dejan Radonjić bio je zadovoljan posle pobede nad Olimpijsom u 11. kolu ABA lige. Crveno-beli su slavili u Ljubljani rezultatom 85:67. - Obe ekipe su u teškom ritmu utakmica. U prvom poluvremenu smo odigrali bez koncentracije i… »\n(Kurir tv) svadba decenije u 2 minuta: Ovako je izgledalo venčanje Viktora Troickog i Aleksandre\nJedan od najboljih srpskih tenisera Viktor Troicki u subotu se zakleo na večnu ljubav izabranici Aleksandri Đorđević. Aleksandra i Viktor su pred Bogom rekli "da" u crkvi "Aleksandar Nevski", zatim se uputili ka poznatom beogradskom hotelu, gde je… »


Bregzit: Dan koji se (još uvek) nije dogodio - European Western Balkans\nAutor Nikola Cuckić 29. 03. 2019.\nTereza Mej i Donald Tusk; Foto: Council of the European Union\nLONDON – Danas je 29. mart 2019. godine, dan kada je u 23:00 časova po griničkom srednjem vremenu (30. marta 00:00 po srednje-evropskom vremenu) Ujedinjeno Kraljevstvo Velike Britanije i Severne Irske trebalo da postane prva država koja je istupila iz članstva u Evropskoj uniji.\nPodsećamo da je na referendumu održanom 23. juna 2016. godine na pitanje „Da li bi Ujedinjeno Kraljevstvo Velike Britanije i Severne Irske trebalo da ostane član Evropske unije ili napusti Evropsku uniju“, skoro 52% ili 17.410.742 glasača Ujedinjenog Kraljevstva zaokružilo opciju – „Napustiti Evropsku uniju“, dok je 48% ili 16.141.241 glasač zaokružilo opciju – „Ostati član Evropske unije“. Refrendum je obeležila visoka izlaznost od 72,2%. Glasači u Engleskoj i Velsu su većinom podržali izlazak, dok je većina građana Škotske i Severne Irske podržala opciju ostanka u evropskom bloku.\nIako je referendum bio pravno neobavezujući (konsultativni), Vlada Ujedinjenog Kraljevstva je, sledeći demokratski izraženu volju većine izašlih građana, a nakon usvajanja Zakona o istupanju od strane Parlamenta, 29. marta 2017. godine obavestila Evropski Savet o nameri da napusti Evropsku uniju, čime su skladu sa članom 50 Sprazuma o Evropskoj uniji započeli dvogodišnji pregovori sa ciljem obezbeđivanja uređenog povlačenja Ujedinjenog Kraljevstva iz Evropske unije.\nU skladu sa Smernicama Evropskog saveta, Evropska unija je postavila kao svoj prioritet u pregovorima postizanje dogovora o uređenom istupanju u skladu sa interesima građana, poštovanje već preuzetih finansijskih obaveza obeju strana i očuvanje dostignuća mirovnog procesa o Irskoj odnosno Sporazuma na Veliki petak (ili Sporazuma iz Belfasta). Dogovor o pravno obavezujućem Sporazumu o istupanju Ujedinjenog Kraljevstva iz Evropske unije, kao i prateća pravno neobavezujuća Politička deklaracija o budućim odnosima Ujedinjenog Kraljevstva i Evropske unije postignut je 25. novembra 2018. godine.\nGlavobolje oko “bekstopa”\nSporazumom je predviđeno da od 30. marta 2019. godine do 31. decembra 2020. stupi na snagu „tranzicioni period“ u kome bi se građani, biznis i administracija prilagodili novonastalim okolnostima, ali i postigao konačni sporazum o uređenju budućih odnosa.\nPrema Sporazumu, građani EU u Velikoj Britaniji (3 miliona) i građani Velike Britanije u EU (1 milion) kao i članovi njihovih porodica mogli bi da nastave da žive, rade ili studiraju u zemlji domaćinu bez diskriminacije u ovom periodu. Tranzicioni period bi podrazumevao stanje u kome Evropska unija tretira Ujedinjeno Kraljevstvo kao državu članicu (EU propisi i dalje važe na teritoriji Ujedinjenog Kraljevstva), sa izuzetkom što Ujedinjeno Kraljevstvo ne učestvuje u radu institucija Evropske unije.\nUjedinjeno Kraljevstvo ostalo bi deo carinske unije i zajedničkog tržišta, na njega bi se odnosila Zajednička spoljna i bezbednosna politika EU (moralo bi da se usaglašava se režimima sankcija, izjavama i pozicijama EU u trećim zemljama i međunarodnim organizacijama), kao i propisi iz oblasti pravde i unutrašnjih poslova. Obe strane bi poštovale već preuzete finansijske obaveze iz vremena članstva UK u EU. Tranzicioni period mogao bi biti produžen jednom za jednu ili maksimalno dve godine, a tu odluku moraju zajednički doneti EU i VB pre 1. jula 2020. godine.\nŠto se tiče Severne Irske, Sporazum o istupanju osigurava da nema „tvrde“ granice između šest irskih okruga na severu pod suverenitetom britanske krune i Republike Irske, u duhu punog poštovanja Sporazuma na Veliki petak (Sporazuma iz Belfasta) iz 1998. godine. Ovim se osigurava zajednički prostor putovanja na ostrvu (nema pasoške kontrole i bilo koje fizičke barijere između severa i juga) i obezbeđuje se jedinstvo ostrvske ekonomije. Čak i ukoliko novi dogovor u tranzicionom periodu ne bude postignut, nastavlja se sa korišćenjem istih pravila odnosima severa i juga koji osiguravaju „meku“ granicu (tzv. bekstop).\nNajveće kontroverze izazvala je mogućnost aktiviranja bekstopa, što bi značilo ostajanje Ujedinjenog Kraljevstva u privremenoj carinskoj uniji sa Evropskom unijom dokle god dogovor o budućim odnosima ne bude postignut (zajedničke spoljne carine i pravila porekla, bez carina i drugih barijera u međusobnoj trgovini), dok bi Severna Irska bila dublje integrisana sa jedinstvenim tržištem EU poštujući dodatna pravila jedinstvenog tržišta.\nOvo stanje nejednake ekonomske integracije teritorije Velike Britanije i Severne Irske sa ostatkom Evropske unije značilo bi i određene kontrole dobara na „granici“ Severne Irske i ostatka Ujedinjenog Kraljevstva koje bi bile uspostavljenje kako bi se zaštitili učesnici jedinstvenog tržišta EU.\nI dok je ovaj Sporazum bez većih problema prihvaćen od strane Evropskog saveta i Saveta Evropske unije, britanskom političkom životu izazvao je velike turbulencije. Prema Zakonu o istupanju iz Evropske unije, Sporazum o istupanju ne može biti ratifikovan dok ne bude usvojen u Parlamentu kroz tzv. „meaningful vote“, što znači da je Parlament u mogućnosti da Sporazum promeni.\nBez jasne većine\nDogovor je prvi put odbijen u Parlamentu Ujedinjenog Kraljevstva 15. januara 2019. godine, razlikom od 230 glasova, što je najveći poraz vlade u Donjem domu od nastanka parlamentarizma u ovoj zemlji. I pored ovog poraza, vlada Tereze Mej uspela je da „preživi“ inicirano glasanje o poverenju (za 19 glasova) zahvaljujući glasovima konzervativaca i irskih unionista.\nNi dva meseca nije bilo dovoljno Terezi Mej da za svoj sporazum osvoji pristanak parlamentaraca, a pre svega članova sopstvene Konzervativne partije, te je 12. marta 2019. godine, Sporazum ponovo odbijen razlikom od „samo“ 149 glasova. Doduše, broj konzervativaca koji podržava sporazum je porastao (sa 196 u prvom glasanju, na 235 u drugom glasanju), dok se Sporazumu i dalje protive laburisti (izuzev 3 poslanika), škotski i velški nacionalisti, liberali, unionisti iz Severne Irske i zeleni.\nFoto: Flickr/UK Parliament\nNakon što je postalo izvesno da se Sporazum neće usvojiti, a zahvaljujući glasovima opozicionih laburista, Tereza Mej je uspela da dobije ovlašćenje od parlamenta i zatraži od Evropske unije produžetak primene Člana 50 Ugovora o EU, odnosno odlaganje datuma istupanja do 30. juna 2019. godine, ako postignut dogovor o istupanju bude prihvaćen u Parlamentu do 20. marta 2019. godine, kako bi se izbegao scenario izlaska Ujedinjenog Kraljevstva bez ikakvog sporazuma.\nEvropski savet je prihvatio da 22. maj 2019. godine (dan pred održavanja izbora za Evropski parlament) bude poslednji dan kada će biti primenjivan Član 50 Ugovora o Evropskoj uniji, uz uslov da Sporazum o istupanju bude odobren u Parlamentu do danas, 29. marta 2019. godine.\nUkoliko do toga ne dođe, pre 12. aprila 2019. godine Ujedinjeno Kraljevstvo bi moralo da predloži Evropskoj uniji korake koje će dalje preduzeti ili se suočiti sa izlaskom iz evropskog bloka bez ikakvog dogovora.\nZarad prihvatanja Sporazuma, Tereza Mej je Parlamentu ponudila čak i svoju ostavku. Parlament je zatim odlučio da „preuzme kontrolu“, odnosno teret odlučivanja o sudbini Bregzita. Tako je održano tzv. indikativno glasanje gde je Parlament odlučivao o seriji predloga poslanika o Bregzitu, u cilju sagledavanja volje većine. Predloženo je 8 opcija, uključujući istupanje bez dogovora 12. aprila i refrendum za odobrenje bilo kog Sporazuma koji prihvati Parlament, ali bez uspeha – nijedan predlog nije dobio većinu.\nZa danas je u Predstavničkom domu zakazana sednica na kojoj bi se, na predlog vlade, razmatrao jedino pravno obavezujući Sporazum o istupanju, bez Političke deklaracije o budući odnosima. Ova odluka je izazavana upozorenjem predsedavajućeg Donjeg doma Džona Berkoua, da ne može treći put podneti predlog na glasanje, ako on nije značajno izmenjen, a na osnovu proceduralnog pravila iz 1604. godine.\nTraganje za solomonskim rešenjem, koje bi uvažilo volju većine za povratkom suvereniteta u britansko okrilje, zaštitilo mir i granice Ujedinjenog Kraljevstva u Severnoj Irskoj, uvažilo interesa građana i biznisa, dobilo pristanak Evropske unije i bilo u skladu sa pojedinačnim interesima britanskih stranaka i poslanika se nastavlja, barem do 12. aprila, kada možemo očekivati jedino nove neizvesnosti.\nBregzitSporazum o BregzituTereza MejUjedinjeno Kraljevstvo\nKomesar Han sastao se sa delom srpske opozicije\nBritanski parlament treći put odbio predlog sporazuma o Bregzitu\n[VIDEO] Lopandić: Vrata EU su nam malo odškrinuta, ali rokovi su realni\nEWB 03. 01. 2018. 30. 12. 2020.


Crna Gora odgodila aplikaciju za jesen - Klix.ba\nCrna Gora odgodila aplikaciju za jesen\n27.5.2008. u 21:18\nPotpredsjednica crnogorske vlade zadužena za evropske integracije Gordana Đurović saopćila je u utorak da je Crna Gora odgodila za jesen podnošenje zahtjeva za članstvo u Evropskoj uniji.\nOna je to rekla nakon sastanka 5. plenarnog Unaprijeđenoga stalnog dijaloga, na kojem je s predstavnicima Evropske komisije ocjenjivan napredak koji je Crna Gora postigla u ispunjavanju prvenstveno političkih kriterija i ključnih prioriteta evropskog partnerstva.\nĐurović je kazala da je Crna Gora pokazala da su evropske integracije njen strateški prioritet i da je ozbiljno posvećena postepenom ispunjavanju svih preporuka iz evropskog partnerstva i provedbi Sporazuma o stabilizaciji i pridruživanju.\nŠef Generalnog direktorata za proširenje u EK-u za zemlje zapadnog Balkana Pier Miller ocijenio je da je crnogorska vlada donijela "mudru odluku" odgađanjem datuma podnošenja aplikacije.\n"Smatram da kvalitet uvijek treba da ide ispred brzine", naglasio je Miller, koji nije precizirao koje je pravo vrijeme za aplikaciju Crne Gore, objašnjavajući da treba razmišljati o tome šta se dešava poslije tog čina.\n"Tada 27 članica EU-a treba da se usaglase i prihvate aplikaciju. U tom smislu oni traže mišljenje EK-a koliko je opravdana aplikacija određene države. Treba svi da se dogovore i saglase da je određena država postigla napredak i blagovremeno podnijela aplikaciju. To nije samo formalnost ni nešto što se dešava po automatizmu", kazao je Miller novinarima.\nCrnogorska opozicija je u prvim reakcijama negativno ocijenila odluku o odgađanju aplikacije, koja je ranije najavljivana za prvu polovinu ove godine, u toku slovenskog predsjedavanja EU-om.\n"Odgoda podnošenje aplikacije za jesen posljedica je povratka Mila Đukanovića na mjesto premijera i pobjede antievropskog lobija u crnogorskim vladajućim krugovima", ocijenio je lider Pokreta za promjene Nebojša Medojević.\nOn je rekao da su se potvrdile tvrdnje njegove partije kako je s povratkom Đukanovića na mjesto premijera "splasnuo evropski entuzijazam koji je krasio vladu bivšeg premijera Željka Šturanovića".\n"Šturanović je smijenjen i za premijera došao Đukanović, koji očigledno ima obavezu da prvenstveno vodi računa o interesima crnogorskoga krupnog kapitala, monopolista, njegovih prijatelja, više nego o građanima", rekao je Medojević, prenijele su agencije.


Marković: A2A prodaje akcije u EPCG | Analitika - Informativni Portal\nMarković: A2A prodaje akcije u EPCG\nItalijanska kompanija A2A pokrenula je postupak prodaje svojih akcija u Elektroprivredi (EPCG), saopštio je premijer Duško Marković i dodao da nije primjereno da u tome učestvuje Crna Gora.\nObjavljeno: 31. 05. 2017 - 16:44 Promjenite veličinu teksta: A A A\n„Mi ćemo čekati njihovu odluku. Ta odluka mora biti stavljena nama na sto kako bi se odredili oko toga da li je prihvatamo ili ćemo mi ući u otkup njihovih akcija po pravu preče kupovine“, rekao je Marković novinarima nakon Premijerskog sata.\n„Nema potrebe sada za nikakvom vrstom spekulacija. Mi nijesmo u tom procesu, ali imamo kontkate sa predstavnicima A2A“, kazao je Marković.\nSkupština je početkom marta usvojila aneks akcionarskog ugovora između države Crne Gore i kompanije A2A o daljem upravljanju u EPCG. Aneks ugovora važi šest mjeseci, odnosno do 30. juna, s obzirom na to da je postojeći istekao krajem decembra prošle godine.\nMarković je, na pitanje da li je Vlada pronašla rješenja za Željeznicu i Montenegro Airlines (MA), odgovorio da cilj izvršne vlasti nije uvođenje stečaja u tim kompanijama.\n„To su dva važna javna preduzeća koja su u određenim problemima. Vlada razmatra opcije kako da ona izađu iz te situaicje i doprinesu ukupnom ekonomskom razvoju. Stečaj je posljednja opcija i u ovom trenutku o njemu ne razmišljamo“, kazao je Marković.\nNa pitanje da li je definitivno jasno da će se ići u gradnju drugog bloka Termoelektrane (TE) Pljevlja, Marković je odgovorio da je to razvojno opredijeljenje Vlade kada je u pitanju energetski sektor.\nTagovi: marković a2a\nSastanak Pokreta „Odupri se“ i opozicije b...\nDARMANOVIĆ: Dijalog Beograda i Prištine m...\nPrinc Čarls i Kamila uhvaćeni na plaži


ESCO – konferencija o energetskoj efikasnosti sutra u PKS | Energetski portal Srbije\nESCO – konferencija o energetskoj efikasnosti sutra u PKS\nU sredu 24. septembra 2014. godine u prostorijama Privredne komore Srbije biće održana konferencija „ESCO šansa za unapređenje energetske efikasnosti“.\nCilj ove konferencije je da predstavi Regionalni program energetske efikasnosti (REEP) za Zapadni Balkan koji će uvesti ESCO koncept u domaće kompanije. Kroz ovaj program, u okviru pilot projekta, u narednom periodu javne ustanove će imati priliku da unaprede svoju energetsku efikasnost.\nNa konferenciji će biti održana predavanja „Omogućavanje realizacije ESCO/PPP projekata transponovanjem EU Direktive 2006/32/EC: Ključne odredbe o energetskom učinku u Srbiji“ i „Podrška ulaganju privatnog sektora u energetsku efikasnost javnog sektora, u vidu tehničke pomoći“ i finansija, kao i panel diskusija „Vodeći primer: ESCO-Pilot projekti u Srbiji – zajednički napor javnih i privatnih partnera“.\nNeki od učesnika konferencije biće i ministar rudarstva i energetike gospodin Aleksandar Antić sa pomoćnikom ministra gospodinom prof. dr Milošem Banjcom, njegova ekselencija ambasador Kraljevine Holandije gospodin Laurent Stokvis, predstavnici Evropske banke za obnovu i razvoj (EBRD), predstavnici Ministarstva privrede, Ministarstva finansija, Ministarstva građevine, transporta i infrastrukture, kao i delegacija Evropske unije.\nKonferenciju „ESCO šansa za unapređenje energetske efikasnosti“ organizuju Centralno evropski forum za razvoj (CEDEF), Evropska banka za obnovu i razvoj (EBRD), Ministarstvo rudarstva i energetike i Privredna komora Srbije.


Majstorović: Srbija da u naredne dve godine ubrza reforme - European Western Balkans\nBEOGRAD – Srbija bi trebalo da u naredne dve godine ubrza reforme, kako bi mogla da traži od Evropske unije da bude izuzeta od novih mera koje se tiču ulaska građana koji nisu državljani na teritoriju Unije, kaže Srđan Majstorović iz Centra za evropske politike, za RTS.\nUpitan da li je zadovoljan tempom pregovoranja Srbije sa Evropskom unijom, Majstorović ističe da postoji mnogo nezavisnih faktora na koje Srbija ne može da utiče.\n“Ono što je važno za Srbiju jeste da u ovom trenutku mi imamo četiri pregovaračke pozicije koje su poslate u Brisel i koje se trenutno razmatraju, što znači da smo mi spremni da otpočnemo novu rundu pregovora”, kaže Majstorović, dodajući da je ranije bilo otvarano dva po dva poglavlja, čime se stiče utisak da EU šalje negativnu odnosno konzervativnu sliku pristupnih pregovora.\nKada se radi o političkim pritiscima prilikom otvaranja poglavlja, posebno kada je u pitanju poglavlje 31, on objašnjava da će pritisaka uvek biti i da je Srbija mala zemlja koja mora da gleda i svoj interes.\n“Mi smo suverena zemlja i obavezali smo se prema EU da postepeno usklađujemo spoljnu politiku sa politikom EU. Postoji određeni krug država članica EU koje to usaglašavanje isključivo gledaju kroz prizmu naših odnosa sa trećim zemljama – Rusijom, Kinom, Turskom”, napominje Majstorović.\nOn dodaje da je oblast usaglašavanja sa spoljnom politikom mnogo šira od ovih odnosa, i da se na tome dosta radi.\n“Naše vojne snage učestvuju u velikom broju zajedničkih aktivnosti i misija, pa i zajedničkih vojnih vežbi – i sa članicama NATO-a i sa članicama EU”, kaže Majstorović.\nDodaje da je ovo kompleksna oblast i da ima mnogo faktora koji utiču na dinamiku pregovora, te da bi bilo pogrešno gledati to kroz prizmu bilateralnih odnosa sa Rusijom – da li Srbija napreduje ili ne.\nKomentarišući najavu da bi od 2020. godine građani Srbije i još mnogih zemalja koje nisu članice Unije morali da se prijave pre ulaska u Uniju, Majstorović ističe da Srbija treba da preuzme dodatnu inicijativu i da kao država koja pregovara o svom članstvu.\n“Srbija u ove dve godine mora da učini sve kako bi eventualno u dogovoru sa EU možda čak i bila izuzeta iz primene tog pravila time što ćemo u naredne dve godine ubrzati reforme”, kaže Majstorović.\nCentar za evropske politikePoglavlje 31Srđan Majstorović\nGojković učestvuje na konferenciji predsednika parlamenata Zapadnog Balkana


Osnivanje „Beach Soccer Srbije“ u Kragujevcu - Ritam Grada - vesti Kragujevac\nPočetna Sport Osnivanje „Beach Soccer Srbije“ u Kragujevcu\nOsnivanje „Beach Soccer Srbije“ u Kragujevcu\nOsnivačka skupština „Beach Soccer Serbia“ biće održana sutra, od 12 sati, u Sali Skupštine grada Kragujevcu, u prisustvu predstavnika lokalne samouprave i Fudbalskog saveza Srbije.\nSrbija nema organizaciju koja se bavi fudbalom na pesku, pa se po prvi put formira ovakva organizacija u našoj zemlji, sa sedištem u Kragujevcu.\nFIFA godinama ukazuje da je potrebno da se FSS uključi i u ovaj sistem fudbala, ali to se nije još dogodilo. Na mapi zemalja koje se bave fudbalom na pesku čak se nalazi i Kosovo, kao i većina zemalja u okruženju. Stoga je grupa fudbalskih radnika preuzela odgovornost i formirala „Beach Soocer Serbia“.\nPrethodni članak„Razigrani jun“ u „Plazi“\nSledeći članakKoncert učenika Odseka za tradicionalno narodno pevanje i sviranje\nDeki Jun 18, 2015 u 12:33\nJe l’ ste počeli sa radom,ima zainteresovanih ljudi,prvi ja,kako i šta?


Cvijanović u Briselu s evropskim zvaničnicima\nPredsjednica Republike Srpske Željka Cvijanović boravit će 8. i 9. oktobra u Briselu, gdje je predviđen niz sastanaka s visokim zvaničnicima Evropske unije, kao i s predstavnicima samoupravnih regija u Evropi.\nU odvojenim susretima, Cvijanović će danas razgovarati s evropskim komesarom za proširenje i susjedsku politiku Johanesom Hanom i generalnim direktorom Direktorata za susjedstvo i pregovore o proširenju EU Kristijanom Danijelsonom.\nEntitetske predsjednica danas će se u Evropskom parlamentu sastati i s predsjedavajućim Spoljnopolitičkog odbora Evropskog parlamenta Dejvidom Mekalisterom, te predsjedavajućim poslaničke grupe “Identitet i demokratija” u Evropskom parlamentu Markom Zanijem.\nSastat će se i s Rastislavom Trnkom, predsjednikom slovačke regije Košice, koja je ovogodišnji partner Republike Srpske u okviru manifestacije Evropska nedjelja regija i gradova, koja se održava u Briselu tokom ove sedmice, saopćeno je iz kabineta entitetske predsjednice.\nDrugog dana posjete Briselu Cvijanović će se sastati s direktoricom Odsjeka za zapadnu Evropu, zapadni Balkan i Tursku u okviru Evropske službe za spoljne poslove, Angelinom Ajhorst.


Evropska unija najavljuje objavljivanje “Crne liste” avio prevoznika\nMera bi, veruje se u Briselu, trebala da bude doprinos većoj bezbednosti Evropljana koji se odluče na let avionom.\nNakon nedavnih avonskih nesreća, posebno one u kojoj su, nad Venecuelom, poginula 152 Francuza, kao i pada kiparskog aviona nad Grčkom, Evropska unija najavljuje objavljivanje "crne liste " avio prevoznika kojima je zabranjen ili redukovan saobraćaj iznad evropskih država.\nInicijativa, potekla od strane Evropske komisije, ima za cilj da informiše evropske putnike o tome ko su dobri a ko loši avio prevoznici, tačnije, koje od evropskih i svetskih avio-kompanija nisu zadovoljile Unijine kriterije bezbednog putovanja. Objavljivanje "crne liste" na Internetu bi bilo od posebne pomoći Evropljanima koji lete van Starog kontinenta, gde ne važe aktuelne zabrane Brisela o sletanju nepouzdanih aviona na evropske areodrome. Sasvim je sigurno da će se na toj skoroj listi naći prevoznici poput onog kolumbijskog čiji avion je u nesreći u Venecueli usmrtio 152 Francuza.\nEvropski komesar zadužen za transport, u reakciji na nedavne avionske nesreće, upozorava da će Brisel sa dvostrukom pažnjom kontrolisati primenu postojećih bezbednosnih mera, kao i da će insistirati na dodanim merama koje pripremaju eksperti Komisije. Kada je bezbednost putnika u pitanju, on ne izdvaja ni letove iz i prema državama koje nisu članice Unije.\nUkoliko Evropski parlament ove jeseni zelenim svjetlom zaključi otvorenu diskusiju o tome da li i na koji način informisati putnike o detaljima o avionskim kompanijama, koji se ne mogu naći u turističkim brošurama, Evropljani će na Internetu moći naći podatke i o tome koji su avio-prevoznici "sumnjivi" Komisiji i koje bi, zbog toga, bilo poželjno zabići kada se bira odgovarajući, bezbjedan prevoz.\nDo tada, najavljuje se u Komisiji, sačiniće se i kriteriji po kojima će se formirati i lista kompanija u čiju nepouzdanost neće biti sumnje- osnovni kriterij će biti bezbednost života putnika koji koriste ovaj, često nezaobilazan vid prevoza.


25.06.2021 u 22:30\nTEHERAN – Iran će se potpuno vratiti obavezama iz nuklearnog sporazuma iz 2015. godine potpisanog sa šest svetskih sila samo ukoliko SAD ukinu sankcije i Teheran to potvrdi, izjavio je danas porptarol ministarstva spoljnih poslova Irana, preneli su državni mediji ove azijske zemlje, javlja Tanjug. „Želimo ukidanje američkih sankcija, verifikaciju Teherana, a tek onda možemo da se vratimo pridržavanju odredbi iz nuklearnog sporazuma”, rekao je Said Hatibzadeh, a preneo Rojters. On je dodao da je „na Vašingtonu, a ne na Teheranu da donese takvu odluku”.\nDogovor SAD i Irana je ipak i dalje moguć\nNovoizabrani iranski predsednik potvrdio je u prvim ocenama posle ubedljive pobede svoje ultrakonzervativne stavove, odbio mogućnost susreta s američkim predsednikom i u čvrst okvir postavio pitanje budućnosti nuklearnog sporazuma. Ebrahim Raisi, favorit vrhovnog vođe ajatolaha Ali Hamneija, najavljuje da želi da spase dogovor sa šest svetskih sila iz 2015, ali izjavom da neće biti pregovora o iranskom raketnom programu ili o podršci Teherana regionalnim šiitskim milicijama unosi neizvesnost u rezultat posrednih pregovora s Amerikancima koji su u toku u Beču. Administracija Džozefa Bajdena insistira da se stari sporazum proširi dogovorima o raketama i garancijama da će Iran odustati od podrške i finansiranja radikalnih grupa, zbog čega kritičari optužuju Teheran da destabilizuje Bliski\nTEHERAN- Na predsedničkim izborima u Iranu pobedio je Ebrahim Raisi, pošto je osvojio poverenje 17,8 miliona glasača, od 28,6 miliona Iranaca koji su upetak izašli na birališta, saopštila je izborna komisija. Šef izborne komisije Džamal Orf je, u obraćanju koje je danas prenosila državna televizija, saopštio da je oko 28,6 miliona Iranaca izašlo na izbore, od 59 miliona koliko ima pravo glasa, a da je za Raisija glasalo 17,8 miliona. Konačni rezultati biće objavljeni kasnije tokom dana, prenosi TAS S. Predsednički kandidat Abdolnaser Hemati čestitao je svom suparniku Raisiju na izbornoj pobedi u trenutku dok je prebrojavanje glasova još trajalo. „Nadam se da će vaša vlada pod vođstvom vrhovnog vođe ajatolaha Ali Hamneija doneti olakšanje i prosperitet našoj naciji,” rekao je\nDanašnji izbori za novog predsednika Islamske Republike, preko koje se godinama prelamaju interesi velikih sila, kao da više zanimaju svet nego 59 miliona iranskih birača, koji, ostavljeni da se bore protiv ekonomskih nedaća i pandemije, gube politički entuzijazam. Izbori su mnogo više od nadmetanja konzervativaca i reformista, jer se tiču strateške reorijentacije establišmenta, a vlada koju će novi predsednik predvoditi biće odraz želje da se izađe iz perioda političkih neizvesnosti, koji je otvoren pobedom reformiste Mohameda Hatamija 1997. U sklopu najavljenih strukturnih reformi, od novog predsednika se očekuje veća efikasnost i prihvatanje sociopolitičkog portfolija kreiranog da obezbedi održivi nacionalni konsenzus oko ključnih pitanja, poput socijalne pravde, i uslove participacije u\nDvadeset godina Šangajske organizacije za saradnju\nPEKING - Šangajska organizacija za saradnju, za 20 godina od osnivanja, uspela je da uspostavi potpuno nov model saradnje u kome zemlje različitih društvenih sistema i razvojnih puteva postižu izvanredne rezultate u mnogim aspektima što su dragocena iskustva i za svet, ocenila je Kineska medijska grupa (KMG). Navodeći da ta organizacija danas ima osam država članica, četiri države posmatrača i šest partnera za dijalog KMG dodaje da je od osnivanja efikasno štitila regionalni mir, promovisala regionalni razvoj i postavila model za odbranu multilateralizma i promovisanje demokratizacije međunarodnih odnosa. Kao mehanizam regionalne saradnje koji obuhvata različite nacionalne uslove i političke sisteme, ŠOS je uspostavila „šangajski duh” - duh uzajamnog poverenja, uzajamne koristi, jednakosti,\n02.06.2021 u 18:05\nGori rafinerija u Teheranu\nTEHERAN - Veliki požar izbio je danas u rafineriji u južnom delu Teherana, javili su iranski državni mediji. Za sada nema izveštaja o mogućim žrtvama. Državna televizija je navela da je požar buknuo u odeljenju za tečni gas u rafineriji Tondgujan, prenosi Rojters.\n05.05.2021 u 14:05\nIran tvrdi da je uspešno testirao vakcinu protiv kovida-19 na ljudima\nMOSKVA – Iran je objavio da se njihova domaća vakcina uspešno pokazala prilikom testiranja na ljudima, a vakcina je dobila ime Fakra u znak sećanja na pokojnog nuklearnog naučnika Mohsena Fakrizadeha, javila je IRNA. Njegov sin je učestvovao u ispitivanjima kao dobrovoljac, preneo je Tas s. Prva klinička ispitivanja vakcine, koju je razvio Iranski centar Ministarstava odbrane na čijem čelu se nekada nalazio Fakrizadeh, počela su u martu, prenosi Tanjug. Iran je do sada razvio nekoliko domaćih vakcina protiv koronavirusa, pa je tako treća faza ispitivanja vakcine KovIran Barakat započela je krajem aprila. Direktor naučnog odbora u iranskom Kriznom centru za borbu protiv koronavirusa Mostafa Ganei rekao je da bi vakcina mogla biti odobrena za upotrebu u maju, a drugi lekovi


Seminar o trgovini ljudima – Vaša Prava BiH\nSeminar o trgovini ljudima\nU Sarajevu je u petak, 20.04.2007., u organizaciji udruženja Vaša Prava BiH održan seminar na temu Pravna pomoć za žrtve trgovine ljudima.\nKako na najbolji način pravno pomoći žrtvama trgovine ljudima govorili su Edin Vranj, načelnik Odjeljenja za borbu protiv organizovanog kriminala federalnog MUP-a, Hajrija Muftić-Hadžiomerović, federlana tužiteljica, Žarko Radovanović, sudija Suda BiH i Nedžmija Kukričar, menadžer regije Centar.\nPoseban fokus seminara je bio usmjeren na instrumente zaštite žrtve trgovine ljudima u okviru domaćih i međunarodnih pravnih standarda, kao i ulozi domaćih pravnika u postupku zaštite žrtava trgovine ljudima.\nJedan od zaključaka seminara je neophodna saradnja i koordinacija vladinog i nevladinog sektora i službi za sprovođenje zakona. Istovremeno, izražena je zabrinutost jer je u posljednje vrijeme primjećeno nekoliko slučajeva gdje je BiH evidentirana kao zemlja porijekla žrtve trgovine ljudima.\nProjekat pružanja besplatne pravne pomoći ovim kategorijama korisnika, finansiran od strane USAID-a, kroz implementirajućeg partnera, organizaciju IOM, nastoji kvalitetno odgovoriti na pitanja u vezi sa ovom kategorijom i postavljene zadatke u skladu sa propisima.


Blizu 5.000 udruženja i fondacija FBiH povuklo iz budžeta oko 110 miliona KM - Zenicablog\nBlizu 5.000 udruženja i fondacija FBiH povuklo iz budžeta oko 110 miliona KM – Prema Informaciji o vrijednostima finansijskih tokova udruženja i fondacija u Federaciji BiH krajem 2018. godine poslovalo je 9.209 udruženja i fondacija.\nOd ovog broja, 8.495 imaju aktivan glavni račun, 54 blokiran, 499 nemaju određen glavni račun u Jedinstvenom registru računa privrednih subjekata, dok 162 udruženja uopće nemaju registriran račun u Registru.\nSamo 2.209 udruženja, fondacija je predalo finansijske izvještaje za 2018. godinu. Na osnovu izvještaja vidljivo je da su ostvarili 633,012,663,00 KM ukupnog prihoda, što je za oko 45 miliona KM više nego godinu ranije, a njihova dobit iznosila je 13,859,400, 00 KM.\nOd 9.209 udruženja 4.961 je direktno dobilo novac iz budžeta i prihodili su 109,721,184,00 KM.\nVrijednost ukupne imovine udruženja i fondacija u 2018. godini iznosi 809 miliona KM, pokazuju podaci FIA-e.\nKrajem 2018. godine u udruženjima i fondacijama bilo je zaposleno 5.231 osoba.\nTagovibih Budžet fbih finansije fondacija novac sredstva tokovi udruženja zenica zenicablog\nOŠ Hajderovići organizirala šahovski turnir povodom Dana nezavisnosti BiH\nSaopćenje sa 19. sjednice Skupštine ZDK\nINZ savjetuje: Zašto je neophodan proljetni pregled pčelinjaka – vrijeme je za najopasnijeg parazita pčela


MEDjUNARODNI DAN LjUDSKIH PRAVA - UNIVERZALNA DEKLARACIJA O LjUDSKIM PRAVIMA JE ŽIV DOKUMENT - Pokrajinski zaštitnik građana - ombudsman\nMEDjUNARODNI DAN LjUDSKIH PRAVA - UNIVERZALNA DEKLARACIJA O LjUDSKIM PRAVIMA JE ŽIV DOKUMENT\nPočetkom godine, pandemija Covid 19 počela je da se širi planetom i ostavlja iza sebe sve veći broj zaraženih i mrtvih. U odlučnoj nameri da se pandemiji suprotstave, državne vlasti su u našoj, kao i u drugim zemljama, posegnule za organičenjem ljudskih prava. Osim na planu ljudskih prava, posledice pandemije mogle su se pratiti i u drugim oblastima – ekonomiji, kulturi, prosveti, sportu. Ekonomske aktivnosti su redukovane, a tamo gde je bilo moguće privatni prostor je transformisan u radni. Kulturna zbivanja, kao i prosvetne aktivnosti iz realnog su prostora preselile u virtualni. Sportisti su se takmičili pred praznim tribinama, a pandemija menja i obrasce našeg svakodnevnog funkcionisanja.


20-10-2014 15:58 Politika Srbija\nBEOGRAD - Direktor Kancelarije za KiM Marko Đurić zatražio je danas od šefa misije UN na KiM (UNMIK) Farida Zarifa da dodatno ohrabri Kfor, Euleks i prištinske vlasti kako bi osigurali bezbednost Srba u pokrajini.\nMarko Đurić (Foto: JuTjub Skrinšot)\nĐurić je, posle sastanka sa Zarifom, rekao novinarima da incidenti do kojih je došlo posle utakmice Srbije i Albanije u Beogradu - i na KIM nad Srbima, i nad Albancima u ostalim delovima Srbije zaslužuju svaku osudu. "Incidenti koji su se dešavali su dobili osudu svih relevantnih institucija Srbije - i incidenti nad srpskin narodom na KIM i incidenti koje smo videli na drugim delovima naše teritorije gde su napadnuti privredni objekti Albanaca koji su pošteni, vredni i lojalni građani Srbije", rekao je on. Đurić je istakao i da Albanci zaslužuju da njihova imovina bude bezbedna i da država Srbija sa svoje strane "radi i radiće sve da svi građani i njihova imovina budu zaštićeni". "Od pokrajinskih institucija i međunarodne zajednice i svih koji su odgovorni za bezbednost na KIM očekujemo da urade svoj deo posla... i to je nešto o čemu smo danas razgovarali", rekao je on.\nPročitajte još:„Kacinu je mesto u Hagu a ne u EU“!\nĐurić je naveo da je preneo sagovorniku, s obzirom da Kfor, Euleks i OEBS funkcionišu pod okriljuem UN "naše očekivanje da dodatno ohrabri one koji su nadležni da obezbede sigurnost" Srbima. "Da bismo imali potpuno normalan život na KIM problem moramo da rešavamo sistemski i važno je da uhvatimo počinioce svih napada ali je isto tako važno da suštinski radimo na unapređenju i normalizaciji odnosa ma kako oni koji nas pravociraju želeli to da spreče", rekao je on. Prema njegovim rečima, oni koji provociraju i koji su režirali ove nevolje "ne žele da normalizujemo odnose s Albancima i ne žele da normalizujemo odnose Beograda i Prištine". "Nekome je u interesu da uvek ovde bude konflikata i da bude neko nenormalno stanje - e pa mi to ne želimo već želimo da živimo normalno sa svima", rekao je on. Direktor kancelariej za KiM je ponovio i da "i Srbi i Srbija neće biti uzrok problema", naglasivši da "mi želimo stabilnost". Posle incidenata na fudbalskoj utakmici Srbije i Albanije u Beogradu, kada je na stadion sleteo dron sa zastavom "velike Albanije" na području KiM na imovini Srba crtani su preteći grafiti. Istovremeno, u nekoliko gradova na području Vojvoidne, došlo je do paljevine i kamenovanja pekara čiji su vlasnici Albanci. Izvor: Tanjug


LOT najavio liniju od Budimpešte do aerodroma London-City - Aviatica\nDatum / Date: 27.06.2018.\nNakon uspešnog pokretanja dugolinijskih letova iz Budimpešte ka Severnoj Americi i Krakovu, poljski LOT je najavio dalje širenje iz glavnog grada Mađarske.\nOva će kompanija od 18. februara naredne godine poleteti na direktnoj liniji između Budimpešte i londonskog aerodroma City (LCY).\nNova linija koja će omogućiti poslovnim putnicima brzu, udobnu i zgodnu vezu sa Londonom biće održavana sa dva leta dnevno, najnovijim avionom Embraer 190s. Karte za ove letove su već u prodaji.\nPrvi let će biti ujutro u 7 iz Budimpešte, sa dolaskom u London u 8.45, svakim danom sem nedelje. Drugi let je planiran svakodnevno osim nedelje u 17.15 i dolaskom u London u 19 časova. Na ovaj način će se omogućiti poslovnim putnicima da u jednom danu otputuju u London, obave posao koji imaju i istog se dana vrate u Budimpeštu.\nAerodrom London City se nalazi u četvrti Royal Docks i najbliži je finansijskom i poslovnom centru Londona poznatom kao Siti (The City) od koga je udaljen manje od 10 kilometara.\nIz Budimpešte već postoje brojne linije ka londonskim aerodromima Heathrow, Gatwick, Stansted, Luton i Southend, pa će ovaj novi let predstavljati idealnu alternativu.\nbudimpeštaCityEmbraer 190LondonLOTnova linija


ŠAROVIĆ: DODIKOVA IDEJA GRANIČI SA LUDOŠĆU | Hayat.ba\nŠAROVIĆ: DODIKOVA IDEJA GRANIČI SA LUDOŠĆU\nMirko Šarović, predsjednik SDS, rekao je da izjava Milorada Dodika, u kojoj podržava ideju da se Dan Republike Srpske, umjesto 9. januara slavi 15. februara, kada i Dan državnosti Srbije, "vrlo politički nepromišljena i opasna".\nSama ideja da se Dan Republike ne slavi 9. januara, kada je 1992. Republika Srpska zvanično nastala i proglašena Republikom srpskog naroda u Bosni i Hercegovini, graniči se sa ludošću jer udara u same temelje Republike Srpske, koja je kao takva potvrđena i Dejtonskim mirovnim sporazumom – izjavio je Šarović.\nOn je saopćio da ova Dodikova izjava direktno vodi ka “brisanju historijskih činjenica iz duše naroda i negira tekovine otadžbinskog rata koje su postale sastavni dio nacionalnih vrijednosti i tradicije”.\nOvakvom izjavom Dodik je pokazao da mu nije istinski stalo do Republike Srpske i da ima neke skrivene namjere. Jedna od njih bi mogla biti ukidanje 9. januara kao praznika Republike Srpske, što odavno traže Dodikovi koalicioni partneri – rekao je Šarović.\nDodao je da je očito da Dodik “ovakvim izjavama ispipava puls naroda i pokušava da nađe rješenje kako bi zadovoljio one koji insistiraju na ukidanju”.\nMilorade, ne diraj u dan kad odajemo počast svim našim vojnicima poginulim da bi se Republika Srpska i 9. januar odbranili – navodi se u Šarovićevoj reakciji.\nPodsjetimo da je ranije Dodiku ideju osudio i predsjednik PDP-a Branislav Borenović.


Koalicija 17 organizacija ciivlnog društva poslala je Vladi Srbije inicijativu za hitno usvajanje novog Zakona o zaštite podataka o ličnosti. Trenutno važeći Zakon o zaštiti podataka o ličnosti donet je sada već davne 2008. godine i već na na samom početku su uočene brojne nelogičnosti i problemi u primeni. Zakon je na snazi u integralnom […]\nKomitet pravnika za ljudska prava – YUCOM organizovao je 28. aprila 2017. fokus grupu sa advokatima, novinarima i predstavnicima organizacija civilnog društva iz Niša. Sastnak je održan u prostorijama Mreže Odbora za ljudska prava u Srbiji CHRIS. Cilj ovog razgovora bio je da se u dijalogu sa predstavnicima nevladinog sektora uoče potencijalne pravni i praktični problemi, […]\nZaštita podataka o ličnosti – Newsletter br. 6\nU okviru realizacije projekta „Zaštita podataka o ličnosti kao osnovno ljudsko pravo“, Partneri za demokratske promene Srbija (Partneri Srbija) i Mreža odbora za ljudska prava u Srbiji (CHRIS Mreža) izradili su šest newslettera sa ciljem podizanja svesti javnosti o konceptima predviđenim pravnim okvirom koji uređuje oblast privatnosti, i naročito oblast zaštite podataka o ličnosti. Takođe, […]\nZaštita podataka o ličnosti – Newsletter br. 5\nPartneri za demokratske promene Srbija i Mreža odbora za ljudska prava u Srbiji – CHRIS, u četvrtak 23. maja u hotelu “Grand” u Valjevu, predstavili su rezultate istraživanja Zaštita privatnosti u Srbiji, Analiza primene Zakona o zaštiti podataka o ličnosti. Istraživanje su ispred Partnera za demokratske promene Srbija predstavili Blažo Nedić i Uroš Mišljenović, dok […]\nPartneri za demokratske promene Srbija (Partneri) i Mreža odbora za ljudska prava u Srbiji (CHRIS), u utorak, 21. maja, u Medija centru u Nišu, predstavili su istraživanje Zaštita privatnosti u Srbiji, Analiza primene Zakona o zaštiti podataka o ličnosti. Građani Srbije svakodnevno se suočavaju sa nezakonitom obradom ličnih podataka, do čega dolazi iz neznanja, nepažnje, […]


Upravljanje dobrima, osnovnim sredstvima, odnosno inventarom je od krucijalnog značaja za svaku kompaniju. Sistem upravljanja mora biti takav da obezbedi stabilnost poslovanja i maksimalno upošljavanje resursa kao i da otkloni bilo kakav nedostatak. Početak efikasnog upravljanja je popis osnovnih sredstava…\nPopis osnovnih sredstava se obavlja minimum jednom godišnje radi kontrole i upoređivanja knjigovodstvenog i stvarnog stanja Vaših osnovnih sredstava. Ova sveobuhvatna akcija podrazumeva prebrojavanje, evidentiranje i provjeravanje osnovnih sredstava, koje može trajati i nekoliko dana u zavisnosti od broja osnovnih sredstava kojim Vaša organizacija raspolaže. Nakon toga sledi unos podataka sa popisnih lista u Vaš informacioni sistem i njihova obrada radi realizacije konačnog cilja tj. popisa – upoređivanja popisanog – realnog sa knjigovodstvenim stanjem.


aleksandar dzikic - Dnevni list Danas\nPočetna » aleksandar dzikic\nNisam svestan šta smo uradili\nBudućnost je protiv Barselone napravila još jedan podvig u Evroligi. Posle Baskonije i CSKA, u Podgorici je kapitulirala i Barsa, što je šampiona ABA lige etabliralo kao jednog od nezgodnijih domaćina u elitnom takmičenju.\nPiše: N. M. 7. 12. 2018.\nPiše: Nemanja Marković 16. 4. 2018.\nDžikić više nije trener Partizana\nKošarkaški klub Partizan i trener Aleksandar Džikić sporazumno su raskinuli saradnju, saopšteno je danas na zvaničnom sajtu crno-belih. Crno-beli će u sezonu 2017/18 ući sa novim trenerom.\nPiše: Danas Online 13. 6. 2017.\nPiše: N. M. 24. 4. 2017.\nDžikić nas hrani svojom energijom\nZa kratko vreme uspeo je tako da se pozicionira u ekipi da trener Aleksandar Džikić u njemu vidi najracionalniju osobu na terenu, zaduženu da u neizvesnim završnicama donosi najbolje odluke.\nPiše: N. Marković 29. 12. 2016.\nMZT za šestu vezanu “recku”\nPartizan je u najboljoj seriji od početka sezone. Računajući oba takmičenja crno-beli su nanizali osam trijumfa, od kojih pet u ABA ligi.\nPiše: N. Marković 24. 12. 2016.\nPiše: N. Marković 21. 10. 2016.\nPuna hala kao iskušenje\nUvertira ovosezonskog zvaničnog debija u ABA ligi pred navijačima u hali „Aleksandar Nikolić“ nije bila po ukusu uprave, trenera i samih simpatizera Partizana (19.00).\nPiše: N. Marković 7. 10. 2016.\nCrno – beli u misiji povratka u plej-of\nPromenjen do neprepoznatljivosti u poređenju sa prethodnom sezonom, sa čak devet novih igrača u postavi, Partizan subotnjim gostovanjem u Baru kreće u sezonu ABA lige nameren da zauzme jedno od četiri mesta koja vode u plej-of regionalnog takmičenja.\nPiše: N. Marković 1. 10. 2016.\nNovo lice i stari problemi\nBesparica nije više osnovni sinonim za KK Partizan. Iako finansijski problemi nisu sanirani, crno-beli su uspeli da u roku od mesec i po dana potpuno promene tim u odnosu na prošlu sezonu i dovedu sedmoricu veoma kvalitetnih i perspektivnih igrača.


Načela ustava Archives | MojUstav\nČlan 17 – Položaj stranaca Nema komentara\nStranci, u skladu sa medjunarodnim ugovorima, imaju u Republici Srbiji sva prava zajemčena Ustavom i zakonom, izuzev prava koja po Ustavu i zakonu imaju samo državljani Republike Srbije.\nUstav garantuje da su stranci imaju sva prava propisana Ustavom i zakonom, sem onih koja su namenjena isključivo državljanima (izborno pravo, zabrana proterivanja).\nČlan 15 – Ravnopravnost polova Nema komentara\nUstav predviđa princip ravnopravnosti žena i muškaraca, ali i razvijanje politike jednakih mogućnosti. Svrha ove odredbe je pre svega otklanjanje faktičke nejednakosti muškaraca i žena.\nOdluka o odbijanju UŽ-127/2007 Ocenjujući navode i razloge iznete u ustavnoj žalbi sa stanovišta navedenih odredaba Ustava, zakona i Pravilnika, Ustavni sud je utvrdio da osporenom presudom Vrhovnog suda…\nČlan 14 – Zaštita nacionalnih manjina Nema komentara\nRepublika Srbija štiti prava nacionalnih manjina. Država jemči posebnu zaštitu nacionalnim manjinama radi ostvarivanja potpune ravnopravnosti i očuvanja njihovog identiteta.\nUstav propisuje da Srbija štiti prava nacionalnih manjina, tj. da im garantuje posebnu zaštitu, kako bi ostvarili potpunu ravnopravnost i sačuvali identitet.\nČlan 13 – Zaštita dršavljana i Srba u inostranstvu Nema komentara\nRepublika Srbija štiti prava i interese svojih državljana u inostranstvu. Republika Srbija razvija i unapredjuje odnose Srba koji žive u inostranstvu sa matičnom državom.\nUstav određuje odnos Srbije i njenih državljana u inostranstvu koji se ogleda u zaštiti njihovih prava i interesa. Osim toga, predviđeno je da Srbija razvija i unapređuje odnose matične države…\nZakon o rešavanju sukoba zakona sa propisima drugih zemalja (“Sl. list SFRJ”, br. 43/82 i 72/82 – ispr., “Sl. list SRJ”, br. 46/96 i “Sl. glasnik RS”, br. 46/2006 –…


Srpskom startapu 50.000 evra od Austrijske razvojne agencije - PKS-RPK Novi Sad\nStart ap firme koje ostvaruju profit, imaju pozitivan uticaj na društvo a mogu i da nađu sebi partnera u Austriji, kandidati su za bespovratna sredstva koja dodeljuje Austrijska razvojna agencija (APA).\nPrva firma koja je dobila takva sredstva je „Organika nova“ za portal zelenoo.com <http://zelenoo.com/> koji je otvorila, a na kojem umrežava proizvođače i kupce.\nZa sajt, firma je dobila od APA-e 50.000 evra za proširenje posla, a to je jedini start ap u Srbiji koji je uspeo da se na takmičenju u društvenom preduzetništvu u Austriji, pored firmi sa Zapadnog Balkana, Afrike, Azije i Latinske Amerike, nađe među 15 najuspešnijih.\n„Naša ideja je bila da spojimo mobilne tehnologije i poljoprivrednu proizvodnju, odnosno organsku hranu i postojeći lanac distribucije hrane prema zahtevima ekonomiji 21. veka“, objasnio je Nikica Marinković, idejni tvorac i jedan od vlasnika tog sajta.\nUslov za prijavu na takmičenje Austrijske razvojne agencije bilo je da firma ima bar jednog austrijskog partnera.\n„Kada sam započinjao posao znao sam da imam dobru ideju, ali želeo sam da svoje znanje unapredim i ništa ne prepustim slučaju. Svakodnevno sam se raspitivao i saznao za IRP akademiju u Beču, koja je tražila start-ap firme iz Srbije kojima bi pružila tehničku podršku i znanje da započnu posao“, priča on.\nZatim im je predstavio svoju ideju i dobio poziv za kurs.\n„Tamo sam bio od aprila do oktobra, po nekoliko dana mesečno. Radio sam sa mentorima koji imaju iskustva u ovoj oblasti, ali i sa investitorima. Bilo je zanimljivo raditi sa npr. saradnicima Stiv Džobsa iz 80-ih godina, Čarlijem i Lizom Klajsner. Uobličavao sam svoju biznis ideju, i mnogo su mi pomogli da napravim realan biznis plan“, rekao je Marinković.\nOn kaže da se ta akademija plaća, ali ističe i da se njemu isplatilo.\n„U Austriji sam upoznao i svog investitora koji je u moj posao uložio 20.000 evra početnog kapitala“, objašnjava Marinković.\nNa sajtu “zelenoo.com <http://zelenoo.com/>” proizvođači organske i domaće hrane otvaraju svoje profile sa trenutnom ponudom proizvoda. Da bi njihov profil sa ponudom bio vidljiv za potrošače na internetu, pre toga ih obiđu diplomirani inženjeri poljoprivrede koji su pokrenuli ceo ovaj projekat.\nRAT BANAKA ZA SVAKOG KLIJENTA Konkurencija dovela do borbe u kojoj bankari ne biraju sredstva\nBanke u Srbiji i bukvalno se otimaju za svakog klijenta i u toj borbi ne biraju sredstva da bi…\nSve više mladih iz Srbije koji žele dodatno da zarade odlučuju se da putem interneta drže časove engleskog strancima…


Usledila prava AKCIJA pa joj je zatražio i OVU STVAR – Zenski Magazin\nUsledila prava AKCIJA pa joj je zatražio i OVU STVAR\nby admin February 23, 2022, 12:12 pm 1.5k Views\nBuduća mlada, Foto: Printscreen/Tiktok\nDevojka koja je planirala venčanje sa svojim dečkom rešila je da angažuje influenserku Lidiju Luizu kako bi ga lepa influenserka “proverila” i videla da li će ostati veran svojoj izabranici. Buduća nevesta se, naime, sa svojom prijateljicom kladila u 85 evra da je budući muž ne bi prevario, a Lidija je trebalo da bude konačni dokaz za to.\n“Udajem se u februaru i htela sam da proverim vernost svog verenika, iako mu mnogo verujem. Želim to da uradim samo zato što sam se kladila sa svojom drugaricom da on neće pasti taj test”, glasi poruka koju je buduća nevesta poslala Lidiji.\nLidija, koja inače često sprovodi ovakve testove, odmah je krenula u akciju. Lajkovala je dečku par slika i dobila od njega prvu poruku u kojoj je pita da li je prava jer “izgleda kao lutka”. Uskoro su se prebacili i na WhatsApp, umesto poruka počeli da razmenjuju pozive, a onda počeli da ugovaraju i sastanak kome se budući mladoženja posebno radovao pa joj je slao poruke poput: “Jedva čekam da poljubim tvoja prelepa usta”. Uz to, nije krio od Lidije svoju devojku, već ju je zamolio da sve bude u tajnosti zbog nje.\nSnimak je brzo postao viralan, a pojedini komentatori tvrde da je veridba raskinuta.\n“Izgubila je verenika, pare od opklade, ali je stekla korist da ga se rešila pre udaje”, “Mislim da je njena prijateljica znala da je vara pa je na ovaj način odlučila da joj otvori oči”, “Sada možda pati, ali biće zahvalna na ovome”, “Dobro je što je ovo uradila, ovo je sjajan test”, glasili su samo neki od komentara.


Prezentirani stručni kursevi u oblasti agroturizma u okviru projektu LANDS – Biznis.ba\nNaslovnaBiHPrezentirani stručni kursevi u oblasti agroturizma u okviru projektu LANDS\nobjavljeno 23. maj 2019. u 14:07\nU Sarajevskoj regionalnoj razvojnoj agenciji (SERDA) u srijedu su prezentirani razvijeni stručni kursevi u oblasti agroturizma u okviru projekta „Sljedeća destinacija Balkan: razvoj agroturizma LANDS“.\nNavedeni kursevi imaju za cilj osnaživanje ruralnog razvoja, zadržavanje poljoprivrednika na imanjima, smanjenje stope nezaposlenosti uz pružanje prilike ranjivim kategorijama, saopćeno je iz SERDA-e.\nKursevi su razvijeni u okviru dva modula: „Upravljanje seoskim domaćinstvom“ i „Pružanje usluga gostima na seoskim domaćinstvima“, koji se koncipirani na način da polaznici nakon završetka istih imaju stečena neophodna znanja i vještine koje će moći odmah primijeniti.\nNamijenjeni su preduzetnicima i domaćinstvima koja se bave ili se žele baviti agroturizmom, te za proširenje djelatnosti.\nDirektor SERDA-e Ševkija Okerić je istakao da se radi o važnom projektu koji naglašava značaj obrazovanja i uklanja jaz između obrazovanja i tržišta rada u oblasti agroturizma.\nU realizaciji projekta učestvuje 15 partnera, šest iz Srbije, pet iz BiH, te po jedan iz Grčke, Slovenije, Rumunije i Slovačke, a ukupna vrijednost budžeta iznosi 1.525.547,40 KM.\nCilj projekta je putem obrazovanja i diverzifikacije ruralne ekonomije imati aktivnu ulogu u razvoju društva koje stremi poboljšanju kvaliteta života u ruralnim oblastima.\nNa taj način bi se spriječile migracije stanovništva, koje su iz godine u godinu sve veće.\nMinistar privrede Kantona Sarajevo Haris Bašić ocijenio je da u oblasti agroturizma Kanton Sarajevo ima veliki potencijal koji bi se mogao razvijati, kako bi ljudi koji žive na tim područjima mogli puno bolje živjeti i biti puno bolje povezani.\n– Ja sam čvrstog uvjerenja da je jedan od glavnih razloga obilnih migracija, kako u Srbiji tako i u Bosni i Hercegovini, ne toliko nedostatak novca, koliko nedostatak socijalnog života mladih naročito na selu – izjavio je Nebojša Zlatković, projekt koordinator LANDS-a za Visoku poljoprivredno-prehrambenu školu Prokuplje iz Srbije, koja je vodeći partner u projektu.


OSMI PROTEST “ 1 OD 5 MILIONA” U NIŠU: GRAĐANI POČELI DA POTPISUJU SPORAZUM SA NARODOM\nNišlijama je na večerašnjem protestu ponuđeno da potpišu Sporazum sa narodom, koji je pripremio Savez za Srbiju\nPokret mladih, koji je formalni organizator protesta, pozvao je da se u “protest uključe političke organizacije i sve druge građanske i strukovne organizacije koje mogu da pomognu u smeni bahatog naprednjačkog režima”\nČedomir Čupić, profesor Fakulteta političkih nauka u Beogradu pozvao je predsednika Srbije Aleksandra Vučića da podnese ostavku i poručio da će, ukoliko to ne učini biti smenjen\nVučić je na užasan način uzurpirao vlast i da već sedam godina razara demokratski sistem i uništava institucije, ocenio je Čupić\nPokret mladih je pred prvi protest najavljivao da će jedan od zahteva biti “zabrana bavljenja politikom svima koji su u poslednjih trideset godina usrećili Niš i Nišlije“,onda odustao od tog zahteva, a sad pozivaju opoziciju da se priključi protestu\nNa večerašnjem, osmom protestu “1 od 5 miliona” u Nišu građani su počeli da potpisuju Sporazum sa narodom, koji je ponudio Savez za Srbiju.\nPokret mladih “Za Niš bez straha”, koji je formalni organizator protesta, pozvao je juče “opozicione političke organizacije i sve civilne organizacije” u tom gradu da “predstave građanima” ovaj dokument.\n-Sporazum već potpisali građani Beograda i Novog Sada. Vreme je da se u protest uključe političke organizacije i sve druge građanske i strukovne organizacije koje mogu da pomognu u smeni bahatog naprednjačkog režima-naveo je Pokret mladih.\nOni su “zamolili” političke organizacije i sve ljude dobre volje da “svoju ideologiju ostave po strani” jer “samo svi zajedno mogu oboriti režim Aleksandra Vučića”.\nČedomir Čupić, profesor Fakulteta političkih nauka u Beogradu pozvao je predsednika Srbije Vučića da podnese ostavku i poručio da će, ukoliko to ne učini biti smenjen.\n– Ovo je protest normalnih i uljudnih građana, nezavisno od njihovog ubeđenja. Građani i partije koje su se pridružile protestu moraju zajedno da prinude Vučića na ostavku, a ukoliko je on ne bude podneo, onda kritična masa građana koja bi na proleće trebalo da se okupe u Beogradu mora da ga smeni- kazao je on pred oko hiljadu okupljenih na centralnom gradskom trgu\nČupić je ocenio da je Vučić na užasan način uzurpirao vlast i da već sedam godina razara demokratski sistem i uništava institucije.\n-Za to vreme je suspendovao vladavinu prava, podelu vlasti, višestranački sistem i slobodne i profesionalne medije. Odmetnuo se od Ustava i zakona, a on i njegovi gramzivi saradnici otimaju šta god mogu, za svoje lične interese-konstatovao je on.\nPrema njegovim rečima, Vučićeva samovolja je bezgranična, a ko god mu se suprotstavi proglašava se ološem i talogom, pa i najbolji ljudi, među kojima je Univerzitet i elita znanja.\n-On satanizuje sve protivnike, a posebno opozicione lidere. Nikada u Srbiji nije vladao ovakav medijski mrak. Vučić i njegovi saradnici, kao i pripadnici policije I pravosuđa koji su ćutali o svim njihovim zloupotrebama, jednog dana morati da odgovaraju-rekao je Čupić.\nOn je citirao izjavu da “čovek koji postane doktator i tiranin mora imati težak mentalni poremećaj”.\n– Mi ovde imamo problem sa teškim mentalnim poremećajem- zaključio je i pozvao sve nastavnike na univerzitetu i u školama da se pridruže građanima i učestvuju u spasavanju zemlje od uzurpatorske vlasti.\nPOKRET MLADIH SAD ZA SARADNJU SA OPOZICIJOM, A PRED PRVI PROTEST TO ODBIJALI\nPokret mladih koji je pozvao opozicione političke organizacije u suprotnosti je sa izjavama pojedinih članova tog Pokreta. Pred prvi niški protest “1 od 5 miliona” 11. januara iz Pokreta je najavljeno da će jedan od zahteva biti „zabrana bavljenja politikom svima koji su u poslednjih trideset godina usrećili Niš i Nišlije“.\nOvakav stav je usledio nakon što je prvi građanski protest u Nišu ovoj godini, 5. januara, zakazao Saša Živić, pedijatar, profesor Medicinskog fakulteta i član Nove stranke. Međutim, na prvom protestu u organizaciji Pokreta mladih ovaj zahtev je “nestao”, a organizatori su ispostavili deset drugih zahteva, među kojima su i ostavka ministarke saobraćaja Zorana Mihajlović i gradonačelnika Niša Darka Bulatovića.\nU Pokretu mladih tada su kazali da „nisu protiv opozicije“, ali da se „protive miniranju autentičnog izražavanja volje građana“, dok je Živić negirao da je „njegov“ protest predstavljao „miniranje“ i pozvao građane da prisustvuju protesnim okupljanjima u organizaciji Pokreta.\nPredstavnici opozicije od početka protesnih okupljanja su na protestima, a sami kažu da Pokretu “pružaju logističku podršku”.\nVečeras se niko iz opozicionih partija nije obratio građanima na protestu.


Foto: Velibor Tripić | Lovac na plagijate na Univerzitetu u Banjaluci bez ulova\nBojana Živanić 13.01.2020 09:10\n"Otkada je ovaj softver u funkciji, dakle, za dvije godine i tri mjeseca, nije prepoznao nijedan plagijat", istakli su u Univerzitetu.\nPrema njihovim riječima, od 1. oktobra 2017. godine, svi master, magistarski i doktorski radovi prolaze sistem provjere po Pravilniku o postupku provjere originalnosti završnih radova studenata na II i III ciklusu studija Univerziteta.\nU pomenutom pravilniku stoji da postupak provjere originalnosti pomoću zvaničnog softvera može biti primijenjen i na druge radova nastavnika i saradnika Univerziteta ili kandidata za izbor u zvanje na Univerzitetu, a na zahtjev Upravnog odbora Univerziteta, Senata Univerziteta, Etičkog komiteta Univerziteta, Nastavno-naučnog/umjetničkog vijeća, fakulteta/Akademije umjetnosti.\n"Nastavnik ili saradnik (mentor) pod čijim mentorskim nadzorom student izrađuje svoj rad dužan je da tokom izrade studentskog rada upozna studenta sa obavezom da se rad na kraju provjeri uz pomoć zvaničnog softvera za otkrivanje plagijata", stoji u Pravilniku.\nKako se dodaje u ovom dokumentu, mentor je obavezan da prije prihvatanja rada za odbranu, pismenim zahtjevom pokrene proceduru provjere.\nMilan Mataruga, profesor Šumarskog fakulteta Univerziteta u Banjaluci, rekao je da je softver alat u rukama mentora, odnosno komisije.\n"Mentor provjerava tekst koji mu je dostavljen, kao novi tekst, a softver tačno ukazuje gdje se pojedine stavke u tom tekstu nalaze u već ranije objavljenom tekstu i on ostavlja prostor da kasnije mentor, zajedno sa kandidatom, uradi korekciju", istakao je Mataruga za "Nezavisne".\nKako navodi, važno je da kod posljednje verzije i publikovanja nema plagijata, pa je prema tome i sama funkcija softvera da, na neki način, spriječi pojavu plagijata, a ne da ih definiše dok tekst još nastaje kao novo djelo.\n"Softver u suštini može otkriti plagijat samo kod onih radova koji su već objavljeni. Bilo da su u pitanju naučni radovi, magistarski radovi ili doktorati. Dakle, prevashodno je bila namjena spriječiti, a ne vraćati se nazad u ono što se već desilo", pojasnio je Mataruga.\nMiloš Šolaja, profesor Fakulteta političkih nauka Univerziteta u Banjaluci, istakao je da postoji određen procenat u radu u kojem je dozvoljeno preklapanje.\n"Postoji mnogo opštih fraza, pa je prema tome dozvoljen određen procenat preklapanja", rekao je Šolaja. Podsjećanja radi, kako su "Nezavisne" ranije objavile, softver je u funkciji od 1. oktobra 2017. godine, a koštao je oko 6.000 maraka.\nKako je tada rekao Goran Latinović, predsjednik Komiteta za etička pitanja Univerziteta u Banjaluci, plagijarizam je apsolutno neprihvatljiv u akademskoj zajednici.\nIstakao je da svaki profesor i asistent, naučnik i istraživač, kao i student, prilikom pisanja sopstvenog rada mora uredno da citira rezultate tuđih istraživanja, ukoliko ih je koristio.\nUniverzotet u Banjaluci Softver Plagijat


Eksluzivno: Seka Aleksić započela promociju novog albuma! - Svet portal\nHome Eksluzivno: Seka Aleksić započela promociju novog albuma!\nEksluzivno: Seka Aleksić započela promociju novog albuma!\nPevačica Seka Aleksić konačno je prekinula ćutnju i započela kampanju za svoj novi album “Lom”. Ona je upravo na snimanju emisije “Grand Show” gde promoviše novi album, a portal scandal.rs vam donosi ekskluzivnu fotografiju nove Seke. Pevačica je na snimanje donela i svoju scenografiju i dovela plesače…\nSeka Aleksić je Tihomiru Tepiću poverila sve vezano za promenu stajlinga i muzike:\n“Nebrojeno fanova me je preko Fejsa i Tvitera molilo da se vratim počecima. Zbog toga ovaj stajling, ovakva muzika i linija kao što je bila tada“, rekla je Seka odevena u provokativan kombinezon u kojem je pokazala da je vidno smršala.\nTakođe, Seka je potvrdila i informaciju koju je portal Scandal.rs prvi i objavio, a to je da će od petka na android marketima moći potpuno besplatno da se skine aplikacija SA na kojoj će biti puno ekskluzivnog sadržaja o Seki.


Osam autobusa juče prevezlo građane Crne Gore u države EU – Volim Podgoricu\nPočetna/NOVOSTI/Društvo/Osam autobusa juče prevezlo građane Crne Gore u države EU\nOsam autobusa juče prevezlo građane Crne Gore u države EU\nAktivisti Euromosta su juče, kako saopštavaju iz ove NVO, evidentirali osam autobusa sa porodicama koje su otputovale prema državama EU. Takođe, u jutrošnjem saopštenju najavljuju odlazak delegacije, u kojoj će zajedno sa predstavnicima bjelopoljskog parlamenta, biti i njihovi predstavnici, u tri njemačka grada gdje se, u prihvatnim centrima smještaju ljudi koji su otišli sa sjevera Crne Gore u pokušaju da dobiju azil u Njemačkoj.\nKako navode iz ove NVO, Odbor za međunarodnu saradnju bjelopoljskog parlamenta jednoglasno je usvojio njihov zahtjev da delegacija, u kojoj će biti predstavnici lokalnog parlamenta i predstavnici NVO “Euromost”, posjeti gradove u Njemačkoj i razgovara sa predstavnicima pokrajinskog prihvatilišta za azilante, kao i sa našim građanima koji su se prijavili za azil.\nIz Euromosta kažu kako će delegaciju predvoditi predsjednik SO Bijelog Polja Džemal Ljušković, sa njim u posjetu ide i jedan njihov predstavnik, kao i dva predstavnika opozicionih partija, SNP-a i DEMOS-a.\nIz ove NVO konstatuju kako će ova posjeta, koju najavljuju za sjutra, biti prilika da saznaju sve informacije – od broja naših građana koji se prijavio u tri njemačka grada do toga kakav im je smještaj.\nOvaj čovek je fenomen: 1 utakmica, 3 trofeja i 3 miliona funti donio bivšem klubu!


Bespovratna sredstva namenjena za bezbednost učenika i građana\nObjavio u 27. decembra 2017.\nPrijave za učešće na javnom nadmetanju, sa potrebnim dokazima naznačenim u ovom oglasu, dostavljaju se u zatvorenoj koverti na adresu: Opštinska uprava Kula, Lenjinova 11, sa naznakom: “Komisiji za sprovođenje postupka javnog nadmetanja za otuđenje nepokretnosti iz javne svojine” sa naznačenim rednim brojem nepokretnosti iz ovog javnog oglasa, za koju se lice prijavljuje. poštom ili neposredno u Uslužnom centru opštine Kula svakog radnog dana u vremenu od 8,00 do 14,00 časova.\nRok za podnošenje prijave sa dokumentacijom 19. januar /PETAK/ 2018 godine. Blagovremenim će se smatrati sve prijave koje stignu u Opštinsku upravu Kula do navedenog roka. Podnosioci neblagovremene ili nepotpune prijave ne mogu učestvovati u postupku javnog nadmetanja.\nOvde možete pročitati kompletan tekst Javnog oglasa.\nOdluke o raspisivanju javnog oglasa za otuđenje nepokretnosti iz javne svojine opštine Kula\nOglas o sprovođenju postupka javnog nadmetanja radi otuđenje nepokretnosti iz javne svojine opštine Kula


Niška televizija » Dan oslobođenja Niške Banje (VIDEO)\nObjavljeno 13.10.2013. 16:46\nTagovi: Niška banja, Udarne\nGradska opstina Niška Banja obeležila je Dan oslobodjenja u Prvom i Drugom svetskom ratu. Vence su tim povodom na spomen obeležja u ovoj opštini položili predsednik opštine, prvi čovek skupštine, predstavnici udruženja potomaka boraca rata.\nSećamo se istorije kako ne bismo pravili iste greske i kako bismo podsetili mlade na zaslužne za mir i slobodu koje danas imamo. Ovo su poručili predstavnici udruženja koja neguju sećanje na borce oslobodilačkih ratova, koji su sa rukovodstvom opštine Niška Banja upriličili svečanost.\nVenci i cveće položeni su na spomen kosturnicu kod banjske rampe i spomen obeležje iza medicinskog stacionara Zelengora.


SASTANAK LIDERA IZ REGIJE U OHRIDU, DA LI ĆE SE GOVORITI O 'MALOM SCHENGENU': Dolazi i Zvizdić, čeka se na Markovića | Slobodna Bosna\nSASTANAK LIDERA IZ REGIJE U OHRIDU, DA LI ĆE SE GOVORITI O "MALOM SCHENGENU": Dolazi i Zvizdić, čeka se na Markovića\nU Ohridu, u Sjevernoj Makedoniji, ovog vikenda ponovo će se sastati predsjednik Srbije Aleksandar Vučić i premijeri Sjeverne Makedonije i Albanije, Zoran Zaev i Edi Rama, ali još nije poznato da li će se razgovorima o inicijativi za slobodan protok ljudi, robe, usluga i kapitala pridružiti i drugi lideri Zapadnog Balkana.\nIzvjesno je da će na sastanku u Ohridu učestvovati i predsjedavajući Savjeta ministara BiH Denis Zvizdić, kako je potvrđeno Tanjugu u njegovom Kabinetu.\nNa odgovor premijera Crne Gore Duška Markovića, kojem je, takođe, upućen poziv, još se čeka.\nStav zvanične Podgorice o ovoj inicijativi, generalno, za Tanjug su precizirali u Kabinetu predsjednika Mila Ðukanovića, ističući da je Crna Gora "otvorena za sve regionalne inicijative, a sa mnogima od njih je i po nekoliko puta uspješno predsjedavala".\n"Dakle, Crna Gora će, kao i do sada, podržati sve regionalne inicijative ako su na liniji strateškog cilja - dostizanja evropskih standarda i ispunjavanja uslova za članstvo, nikako kao alternative pregovaračkom procesu", kažu u Ðukanovićevom Kabinetu.\nTe bojazni - da bi inicijativa, inače nazvana u medijima "mali Šengen", mogla biti na izvestan način zloupotrebljena kao izgovor za odlaganje integracija zemalja regiona u EU - svjestan je i inicijator cijelog procesa, predsjednik Srbije.\nVučić je, naime, sinoć za RTS rekao da je inicijativa "realna sa Sjevernom Makedonijom i Albanijom".\nOn je najavio da će u Ohridu najprije imati radni sastanak sa premijerima Sjeverne Makedonije i Albanije, a onda i radnu večeru sa ostalima iz regiona, da bi u nedjelju nastavili sa radnim sastankom.\nDodao je i da će on na predstojećem skupu insistirati na proširenju preševskog dijela granice, kako bi kamioni išli brže.\n"Insistiraću na tome u nedelju", rekao je on.\nU Ohridu će praktično biti nastavljeni razgovori, započeti prije mjesec dana u Novom Sadu, o ukidanju prepreka za slobodan protok robe, usluga, kapitala i ljudi između Srbije, Sjeverne Makedonije i Albanije.\nNa sastanku u Novom Sadu predsjednik Vučić i premijeri Sjeverne Makedonijie i Albanije, Zoran Zaev i Edi Rama, najavili su pripremu konkretnih mjera za dalji napredak u sprovođenju ove inicijative, koje će predstaviti u Ohridu.\nIz kabineta makedonskom premijera Zorana Zaeva za Tanjug su potvrdili da su pripreme sastanka u toku, a da je telefonski razgovor između Vučića, Zaeva i Rame prije neki dan bio u cilju koordinacije prije sastanka.\n"Lideri Srbije, Sjeverne Makedonije i Albanije dodatno su razmijenili ideje o mogućnostima jačanja regionalne saradnje", rekli su u Kabinetu Zaeva.\nInicijativa je, inače, dobila "na težini" poslije odluke EU da ne otvori pregovore sa Skopljem i Tiranom.\nTeška i razočaravajuća poruka Brisela dodatno upućuje zemlje regiona jedne na druge, ili, kako kaže Vučić, da gledaju šta mogu same da urade za sebe i svoje građane.\nVučić je uoči sastanka izjavio i da mu je drago što će na Ohridu biti u prilici da prvi put naprave Akcioni plan, čiji predlog je već poslao Zaevu i Rami.\n"Čini mi se, iz onog razgovora koji smo imali u Briselu da su svi sve razumjeli. Možda smo mi sa Balkana malo gluplji, ali baš toliko glupi nismo. Sve smo shvatili i sad gledamo šta možemo da uradimo za sebe i svoj narod", istakao je Vučić.\nZVIZDIĆ UOČI SASTANKA SA SPECIJALNIM IZASLANIKOM STATE DEPARTMENTA: „Siguran sam da će posjeta gospodina Palmera donijeti…“\n09. Sep. 20201\nZVIZDIĆ U POTOČARIMA PORUČIO: "Nećemo dozvoliti negiranje genocida, u tom cilju ćemo..."\n14. Jul. 20205\nDENIS ZVIZDIĆ OTVORENO: "U SDA moramo zaustaviti pritoke koje donose prljavu vodu, POSTOJE DVIJE DOMINANTNE grupe problema..."\n13. Jun. 202012\nSVOJ STAV OBJASNIO RANIJE: Zvizdić suzdržan na imenovanju Lučića za ministra\nSJAJNE VIJESTI IZ FEDERACIJE BOSNE I HERCEGOVINE: U septembru povećan izvoz za 22,2 posto u odnosu na...\nPOSLJEDICE PUCANJA KOALICIJE SNSD – DNS: Marko Kubatlija odlazi prvi, a za njim će sa pozicija republičkih i javnih institucija biti smijenjeni svi kadrovi DNS-a… (VIDEO)\nAMERIČKI PREDSJEDNIK U CENTRU NOVOG SKANDALA: Donald Trump iznenada prekinuo intervju, pogledajte šta mu je zasmetalo... (VIDEO)\nOVO DODIK TREBA PROČITATI: Crna Gora dobija respiratore od NATO saveza, ali ni to nije sve…\n18. Okt. 20204\nBIVŠI MINISTAR UNUTRAŠNJIH POSLOVA RS-a I NJEGOVA BIVŠA DESNA RUKA DODIKU POD REBRA: "Nećeš uspjeti da..."\n“TO SE NIJE MOGLO IZDRŽATI”: Dodik ŽESTOKO opleo po Nešiću, proziva ga za MILIONSKE MUTNE POSLOVE, slijedi li hapšenje lidera DNS-a (FOTO)


Pred samit u Briselu: Nema konsenzusa da BiH postane kandidat\n10:45 U BiH za pet mjeseci došlo alkohola vrijednog 74 miliona\n10:30 Praćenjem inercije sna osigurajte jutarnju naspavanost\n10:15 Počeli prijemni ispiti u Srpskoj\n22. Jun 2022 399\nPrijedlozi za novu politiku proširenja koja znači bržu, faznu integraciju Zapadnog Balkana u EU i otvaranje pristupnih pregovora sa Sjevernom Makedonijom i Albanijom – biće glavne teme sastanka lidera EU i Zapadnog Balkana sutra u Briselu.\n- EU podržava perspektivu članstva za zemlje Zapadnog Balkana i poziva na ubrzavanje procesa pristupanja - stoji u nacrtu zaključaka lidera EU, u koji je RTS imao uvid.\nSlovenija je, uz podršku nekih drugih zemalja članica, predložila dodjeljivanje statusa kandidata Bosni i Hercegovini, zajedno sa Ukrajinom i Moldavijom, ali za tu odluku trenutno ne postoji konsenzus zemalja članica, navode evropski diplomatski izvori.\nZvaničnici EU najavljuju da će na sastanku sa liderima regiona biti riječi i o usklađivanju sa spoljnom politikom EU, energetskoj bezbijednosti i snabdjevanju hranom, posebno u svjetlu rata u Ukrajini.\n- Nova metodologija proširenja usvojena prošle godine nije dovela do ubrzanja procesa niti je donijela ekonomske prednosti koje bi trebalo da donese proces evropskih integracija - ocijenio je evropski diplomata uoči sastanka i dodao da EU od lidera Zapadnog Balkana očekuje informaciju o potrebama regiona, "na osnovu čega ćemo odlučiti kako da idemo dalje".\nLideri EU u tekstu pozivaju Evropsku komisiju, visokog predstavnika i Savjet EU da "razviju i unaprijede ideju o postepenoj integraciji regiona u EU već tokom samog procesa proširenja, na reverzibilan način zasnovan na zaslugama".\nPredsjednik Evropskog savjeta Šarl Mišel je uoči samita iznio prijedlog za reformu politike proširenja, navodeći da partnerima na Zapadnom Balkanu treba ponuditi socijalne i ekonomske prednosti već tokom procesa pregovora o članstvu, umjesto da se čeka na njihov kraj.\nTaj prijedlog podržala je i Austrija u svom "non-pejperu", kao i mnogi eksperti iz EU i regiona.\nPredsjednik Srbije Aleksandar Vučić i premijeri Albanije i Sjeverne Makedonije, Edi Rama i Dimitar Kovačevski, donijeli su zajedničku odluku o učešću na samitu u Briselu.\nZvaničnik EU uključen u pripremu samita kaže da je dolazak na razgovore u Briselu "prirodna stvar za partnere iz regiona, za koju nije bilo potrebno posebno ubjeđivati lidere ove tri zemlje", ocjenjujući da je "jasno da u regionu postoje frustracije zbog sporosti procesa".\nPozitivna odluka bugarskog parlamenta o kompromisnom prijedlogu za rješavanje spora sa Skopljem omogućila bi otvaranje pristupnih pregovora sa Sjevernom Makedonijom i Albanijom, nakon tri godine blokade.\nPrva politička međuvladina konferencija između EU i ove dvije zemlje bila bi u tom slučaju održana prije kraja juna, ali bi konkretni pregovori sa Sjevernom Makedonijom počeli kasnije, nakon što Skoplje sprovede neke od uslova na kojima insistira Bugarska.\nNakon rasprave sa liderima regiona, šefovi država i vlada EU će u drugom dijelu dana započeti svoj zasebni dvodnevni samit, na kojim će u centru pažnje biti odluka o dodjeli statusa kandidata Ukrajini, Moldaviji i Gruziji i planovi za stvaranje Evropske političke zajednice.\nTagovi: brisel EU bih region\nĐajić objelodanio rezultate testiranja u Zagrebu (FOTO)\nKvadrata u užoj gradskoj zoni nema ispod 4.000 KM\nNe daju da ručne kose padnu u zaborav


Horoskop za sredu, 14. januar 2015. godine - Penzin\nPočetna Magazin Godine Horoskop za sredu, 14. januar 2015. godine\nZaista imamo odličan upliv energije za rešavanje najrazličitijih vrsta problema – imamo i sposobnost sagledavanja dubokih slojeva i mogućnost otkrivanja novih, neočekivanih rešenja. Radoznali smo dovoljno da uočimo najrazličitije detalje, ali smo i veoma koncentrisani i ti detalji nam ne odvlače pažnju i ne remete rad na celokupnom problemu i donošenje krajnjeg zaključka.\nTempo današnjeg dana mogao bi biti veoma brz, ali ćemo uživati u raznovrsnosti dešavanja. Susreti sa različitim ljudima doprinose uzbudljivosti dana, ali nam omogućavaju i uvid u drugačije mišljenje. Danas ovo ne bi trebalo da dovede do sukoba već, naprotiv, do međusobnog obogaćivanja i, sasvim moguće, stvaranja nečeg novog zahvaljujući prožimanju i spajanju različitih ideja.\nŠkorpionski Mesec voli transformaciju i pročišćavanje. Venera u skladnom odnosu sa Severnim mesečevim čvorom teži stvaranju harmonične atmosfere u svom okruženju. Da bi do harmonije došlo, da bi prostor u kome boravimo bio mesto iz koga dobijamo energiju i obnavljamo je, moramo se osloboditi suvišnog i nepotrebnog. Zato današnji dan možete odlično iskoristiti za čišćenje doma, za odbacivanje svega što je suvišno, prevaziđeno i nepotrebno.\nTakođe, vazdušni kontakt Venere i Severnog čvora u doba Mesečevog boravka u Škorpiji daje nam podsticaj da se pozabavimo društvenim krugovima i našim mestom u njima. Da li su nam neke veze samo prividne? Postoje li uopšte ili su samo deo broja na ekranu? Koliko dobijamo time što nam je imenik u telefonu pretrpan imenima koje više i ne umemo da povežemo sa određenim osobama?\nDajte šansu vezama sa ljudima koji vam znače tako što ćete svoje rokovnike osloboditi besmislenih obaveza, a imenike imena suštinski nepoznatih i vama nebitnih ljudi.\nOvnovi, naročito oni rođeni prvih deset dana aprila, danas imaju imaju lepe mogućnosti da energiju kojom ih napaja (i povremeno lomi) dugotrajan kvadrat između Urana i Plutona, iskoriste za neke veoma dobre stvari.\nRibama će današnje dobre vibracije dobro doći i trebalo bi da ih iskoriste, pred ne toliko prijatne dane koji slede (a čiji uticaj možda već osećaju).\nŠkorpije uživaju u ovakvim malim zrncima sreće, nakon teških lekcija koje su savladavale\nVodolije su u danima kao što je ovaj potpuno u svom elementu.


Tanjug 26. oktobra 2020. 17:18\nPODGORICA – Demokratski front (DF) zatražio je večeras objašnjenje američke ambasadorke u Podgorici Džudi Rajzing Rajnke zašto lideri tog saveza ne mogu da u novoj crnogorskoj vladi dobiju mesta u skladu sa narodnom voljom.\n“Obavešteni smo od mandatara za sastav Vlade Crne Gore Zdravka Krivokapića da mu je od inostranog faktora ultimativno saopšteno da lideri Demokratskog fronta ne mogu zauzeti ona mesta u vladi koja im je dao narod”, navodi se u otvorenom pismu DF-a američkoj ambasadorki, dostavljenom i Tanjugu.\nObjašnjavaju da su od Krivokapića tu informaciju dobili ubrzo nakon sastanka koji je mandatar imao u Ambasadi SAD.a\n“Želeli bismo od vas, ili od nekog nadležnog u Stejt departmentu, da čujemo da li vaša administracija podržava ovako skandalozan stav”, poručeno je iz DF-a.\nIstiču da njihove informacije iz krugova bliskih administraciji predsednika Donalda Trampa govore da će se u potpunosti poštovati svi demokratski standardi prilikom izbora i nove vlade u suverenoj državi Crnoj Gori, kao i na drugim prostorima.\nNavode da s obzirom na to da su informaciju o mešanju inostranog faktora dobili u razgovoru s mandatarom Krivokapićem, a ceneći, kako kažu, njegovu zabrinutost da bi mu nepoštovanje ovog ultimatuma pravilo problem u budućim odnosima Crne Gore sa Zapadom, DF traži da ambasadorka Rajzing Rajnke kao predstavnica najmoćnije zapadne države, jasno iznese svoj stav o ovom pitanju.\nTo je, smatraju, neophodno da bi, kako ističu, građani Crne Gore mogli da procene šta znači ovaj ultimatum, ako ga je saopštila ambasadorka SAD.


Konkurs za najbolju grafiku malog formata – На вези\nMonday, June 24, 2019 – 14:00 to Monday, September 30, 2019 – 23:45\nGalerija “La Vista” u Novom Sadu, uz podršku Gradske uprave za kulturu i Fondacije “Novi Sad 2021 – Evropska prestonica kulture”, raspisala je nagradni konkurs za umetničku grafiku “Mala grafika – Novi Sad 2019”.\nOrganizatori pozivaju sve likovne stvaraoce sa teritorije Srbije koji rade na polju umetničke grafike da podnesu svoje grafičke otiske i tako konkurišu za jednu od tri novčane nagrade (I nagrada 300 evra, II nagrada 200 evra, III nagrada 100 evra).\nNa konkursu u obzir dolaze sve grafičke tehnike visoke, duboke i ravne štampe u kojima se realizuje originalna umetnička grafika (akvatinta, bakropis, bakrorez, suva igla, mecotinta, litografija, algrafija, linorez, drvorez, linogravura, kolografija, sitoštampa kao i kombinacije istih), kao i digitalni print, i biće prihvaćeni samo originalni grafički listovi, nastali i otisnuti u poslednje tri godine (2017-2019).\nSvi priloženi radovi moraju biti realizovani kao grafike otisnute na papiru ne većem od 18 x 18 cm i svaki učesnik konkuriše sa jednim radom i sa temom po sopstvenom izboru.\nIzložba će biti žirirana i selekciju pristiglih dela obaviće stručni žiri koji će dodeliti i tri novčane nagrade.\nIzložba selektovanih radova biće održana od 21. oktobra do 3. novembra 2019. godine u Galeriji “La Vista” u Novom Sadu.\nKonkurs je raspisan u okviru platforme Druga Evropa (tema Bogatstvo različitosti).\nViše informacija o uslovima učešća moguće je naći ovde (pdf)\nKontakt za dodatne informacije: malagrafikans@gmail.com, fb.com/mala.grafika.novisad\n← Jovanović @Nik_Jov @StrankaNarodna @SavezZaSRB : Neistina da se nisam odazivao, zvao sam tužilaštvo, dao im adresu… https://bit.ly/2KwLWh6\nSvečani koncert u povodu Dana državnosti – LADO →


Vreme je da se okonča RAT, povlačenje trupa se poklapa sa BITNIM DATUMOM! – Srbija NAŠA Zemlja\nby srbijanasazemlja April 16, 2021, 12:01 am 1.6k Views\n“Vreme je da se okonča najduži rat i da se američke trupe vrate kući. To možda nije nešto o čemu sam ja kao predsednik pregovarao, ali je nešto što su SAD dogovorile”, izjavio je Bajden tokom obraćanja u Beloj kući, prenosi BBC.\nNavodi da se povlačenje trupa poklapa sa 20. godišnjicom terorističkih napada 11. septembra 2001. godine, a da je američki predsednik potvrdio da će se povlačenje sve završiti pre tog datuma.\nGlas Amerike prenosi da je Bela kuća saopštila da je Bajden u međuvremenu razgovarao i sa predsednikom Avganistana Ašrafom Ganijem i da su dvojica državnika izrazila posvećenost snažnom bilateralnom partnerstvu nakon povlačenja američkih trupa iz Avganistana.\nBajden je tokom telefonskog razgovora sa Ganijem istakao da će SAD nastaviti da podržavaju građane Avganistana u smislu razvoja, humanitarnih pitanja i bezbednosti, navedeno je u saopštenju Bele kuće.\nPrema sporazumu sa talibanima koji je administracija bivšeg predsednika Donalda Trampa postigla 2020, SAD su se obavezale da će u fazama povući svoju vojsku iz Avganistana do 1.maja, a talibani su se obavezali da će početi mirovne pregovore sa avganistanskom vladom i boriti se protiv terorističkih grupa, pre svega ogranka “Islamske države” u zemlji.\nAmerički predsednik Bajden juče je potvrdio da će SAD započeti konačno povlačenje vojske iz Avganistana 1. maja i da će ono biti završeno pre 11. septembra, a sprovedeno bezbedno i potpuno usklađeno sa saveznicima, kao i da je o svojoj odluci razgovarao sa bivšim predsednikom Džordžom Bušom.


Polovni MAN menjači oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Rezervni delovi > Menjači > MAN\nPolovna MAN menjači na prodaju\nOvo su rezultati pretrage polovnih MAN menjači mašina koje su za prodaju. MAN menjači oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o MAN menjači u Brend sekciji.\nMAN 4x4 6x6 transfer case g 801Opšte stanje (1-5): 5\nMAN 4x4 transfer case G 450Opšte stanje (1-5): 5\nOvde je kompletna lista polovnih MAN menjači za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og MAN menjači koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih MAN menjači koje Vas interesuju.